open-index/open-wikipedia-markdown huggingface dataset:
ತಿದಿ

thumb|ಅಗ್ನಿಸ್ಥಳದ ಕೈ ತಿದಿಯ ರೇಖಾಚಿತ್ರ

**ತಿದಿ**ಯು ಗಾಳಿಯ ಪ್ರಬಲ ಪ್ರವಾಹವನ್ನು ಒದಗಿಸಲು ನಿರ್ಮಿಸಲಾದ ಸಾಧನ. ಅತ್ಯಂತ ಸರಳ ಬಗೆಯು ಮೆದುವಾದ ಚಕ್ಕಡದ ಪಾರ್ಶ್ವಗಳಿಂದ ಜೋಡಿಸಲಾದ ಹಿಡಿಕೆಗಳುಳ್ಳ ಗಡುಸಾದ ಫಲಕಗಳ ಒಂದು ಜೋಡಿ ಇರುವ ಮೆದುವಾದ ಚೀಲವನ್ನು ಹೊಂದಿರುತ್ತದೆ. ಇದು ಸರಿಸುಮಾರಾಗಿ ಗಾಳಿತೂರದ ಕೋಶವನ್ನು ಆವರಿಸುತ್ತದೆ. ಹಿಡಿಕೆಗಳನ್ನು ನಡೆಸಿ ಈ ಕೋಶವನ್ನು ಹಿಗ್ಗಿಸಬಹುದು ಅಥವಾ ಸಂಕೋಚಿಸಬಹುದು. ಒಂದು ಕವಾಟವನ್ನು ಜೋಡಿಸಲಾಗಿರುತ್ತದೆ ಮತ್ತು ಹಿಗ್ಗಿಸಿದಾಗ ಇದು ಕೋಶದಲ್ಲಿ ಗಾಳಿ ತುಂಬಿಕೊಳ್ಳಲು ಅವಕಾಶ ನೀಡುತ್ತದೆ ಮತ್ತು ಕೋಶವನ್ನು ಸಂಕೋಚಿಸಿದಾಗ ಒಂದು ನಳಿಕೆಯ ಮೂಲಕ ಪ್ರವಾಹವಾಗಿ ಗಾಳಿಯನ್ನು ಹೊರದೂಡಲಾಗುತ್ತದೆ. ಇದು ಅನೇಕ ಅನ್ವಯಗಳನ್ನು ಹೊಂದಿದೆ, ವಿಶೇಷವಾಗಿ ಬೆಂಕಿಗೆ ಗಾಳಿ ಪೂರೈಕೆಮಾಡಲು ಅದರ ಮೇಲೆ ಬೀಸುವುದು.

## ಲೋಹವಿದ್ಯೆ 
ಲೋಹಶಾಸ್ತ್ರದ ಕಬ್ಬಿಣದ ಅದರಿನ ಕರಗಿಸುವಿಕೆ ಮತ್ತು ಬೆಸುಗೆ ಹಾಕುವಿಕೆಯಂತಹ ಹಲವಾರು ಪ್ರಕ್ರಿಯೆಗಳಿಗೆ ಬಹಳಷ್ಟು ಶಾಖ ಬೇಕಾಗುತ್ತದೆ. ಪ್ರಾಚೀನ ಕಾಲದಲ್ಲಿ ತಿದಿಯ ಆವಿಷ್ಕಾರದ ನಂತರವೇ ಈ ಪ್ರಕ್ರಿಯೆಗಳನ್ನು ಅಭಿವೃದ್ಧಿಪಡಿಸಲಾಯಿತು. ಇಂಧನಕ್ಕೆ ಹೆಚ್ಚುವರಿ ಗಾಳಿಯನ್ನು ಒದಗಿಸಲು, ದಹನದ ಪ್ರಮಾಣವನ್ನು ಏರಿಸಲು ಮತ್ತು ಹಾಗಾಗಿ ಉಷ್ಣ ಪ್ರದಾನವನ್ನು ಏರಿಸಲು ತಿದಿಯನ್ನು ಬಳಸಲಾಗುತ್ತದೆ.

## ಗ್ರಂಥಸೂಚಿ 
* https://web.archive.org/web/20070919010534/http://www.archaeogate.org/egittologia/article/182/8/mersa-gawasis-red-sea-egypt-unoisiao-and-bu-2003-2004-f.html.
* Gernet, Jacques, trans. by J. R. Foster (1972): A History of Chinese Civilization, Cambridge University Press.

## ಬಾಹ್ಯ ಸಂಪರ್ಕಗಳು 
* Moyse - Richard J.  and Clarence L. Patent-"Method of Making Bellows"- Jan. 1980 - US4325769-A-http://www.google.com/patents/US432576(http://www.google.com/patents/US4325769)

ವರ್ಗ:ಸಾಧನಗಳು
ಮಾಲಿನಿ ಅವಸ್ಥಿ

**ಮಾಲಿನಿ ಅವಸ್ಥಿ** (ಜನನ ೧೧ ಫೆಬ್ರವರಿ ೧೯೬೭) ಒಬ್ಬ ಭಾರತೀಯ ಜಾನಪದ ಗಾಯಕಿ. ಇವರು ಹಿಂದಿ, ಅವಧಿ, ಬುಂದೇಲ್‌ಖಂಡಿ ಮತ್ತು ಭೋಜ್‌ಪುರಿ ಭಾಷೆಗಳಲ್ಲಿ ಹಾಡುತ್ತಾರೆ. ೨೦೧೬ ರಲ್ಲಿ ಭಾರತ ಸರ್ಕಾರ ಇವರಿಗೆ ಪದ್ಮಶ್ರೀ ಗೌರವವನ್ನು ನೀಡಿದೆ.
## ಆರಂಭಿಕ ಜೀವನ
ಮಾಲಿನಿ ಅವಸ್ಥಿ ರವರು ಉತ್ತರಪ್ರದೇಶ ಕನ್ನೌಜ್ ನಲ್ಲಿ ಜನಿಸಿದರು . ಅವರು ಲಕ್ನೋದ ಭಟ್ಖಂಡೆ ವಿಶ್ವವಿದ್ಯಾಲಯದಿಂದ ಸ್ನಾತಕೋತ್ತರ ಪದವಿಯನ್ನು ಪಡೆದಿದ್ದಾರೆ ಮತ್ತು ಅದೇ ವಿಶ‍್ವವಿದ್ಯಾನಿಲಯದಿಂದ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತದಲ್ಲಿ ಚಿನ್ನದ ಪದಕವನ್ನು ಪಡೆದಿದ್ದಾರೆ. ಇವರು ಪದ್ಮ ವಿಭೂಷಣ ಪುರಸ್ಕೃತ ವಿದೂಷಿ ಗಿರಿಜಾ ದೇವಿಯವರ ಶಿಷ್ಯೆ. ಮಾಲಿನಿಯವರು ಹಿರಿಯ ಐಎಎಸ್ ಅಧಿಕಾರಿ ಅವನಿಶ್ ಅವಸ್ಥಿಯನ್ನು ವಿವಾಹವಾಗಿದ್ದಾರೆ.
## ವೃತ್ತಿ ಜೀವನ
ಮಾಲಿನಿ ಅವಸ್ಥಿ ಜನಪ್ರಿಯ ಶಾಸ್ತ್ರೀಯ ಸಂಗೀತ ಉತ್ಸವವಾದ ಜಹಾನ್-ಎ-ಖುಸ್ರೌನಲ್ಲಿ ನಿಯಮಿತ ಪ್ರದರ್ಶನ ನೀಡುತ್ತಿದ್ದಾರೆ. ೨೦೧೨ ಮತ್ತು ೧೪ರ ಉತ್ತರಪ್ರದೇಶ ಚುನಾವಣಾ ಆಯೋಗವು ಅವರನ್ನು ಬ್ರಾಂಡ್ ಅಂಬಾಸಿಡರ್ ಆಗಿ ನೇಮಕ ಮಾಡಿತು.
## ಸಾಂಸ್ಕೃತಿಕ ಪ್ರದರ್ಶನಗಳು
**ರಾಷ್ಟ್ರೀಯ**
* ಉತ್ತರಪ್ರದೇಶದಲ್ಲಿ ಠುಮ್ರಿ-ಉತ್ಸವ ಮತ್ತು ರಾಗ್-ರಂಗ್-ಉತ್ಸವ, ತಾಜ್-ಮಹೋತ್ಸವ, ಗಂಗಾ- ಮಹೋತ್ಸವ, ಲಕ್ನೋ-ಉತ್ಸವ, ಬುದ್ಧ-ಮಹೋತ್ಸವ, ರಾಮಾಯಣ-ಮೇಳ, ಕಾಜ್ರಿ-ಮೇಳ, ಕಬೀರ್-ಉತ್ಸವ ಇತ್ಯಾದಿ.
* ರಾಜಸ್ಥಾನದಲ ಶ್ರುತಿ-ಮಂಡಲ್-ಸಮರೋಹ, ಕುಂಭಲ್-ಗರ್ಡ್-ಉತ್ಸವ, ತೀಜ್- ಉತ್ಸವ-ಜೈಪುರ.
* ಪಂಜಾಬ್ ಮತ್ತು ಹರಿಯಾನಾದ ಸೂರಜ್‌ಕುಂಡ್-ಕ್ರಾಫ್ಟ್-ಮೇಳ ಮತ್ತು ಹೆರಿಟೇಜ್-ಫೆಸ್ಟಿವಲ್-ಪಿಂಜೋರ್
**ಅಂತರಾಷ್ಟ್ರೀಯ**
* ಟ್ರಿನಿಡಾಡ್ ಪ್ರವಾಸಿ ದಿವಾಸ್ (೨೦೧೭)
* ಮಾರಿಟಿಸ್ ಭಾರತೀಯ ಉತ್ಸವ (೨೦೧೫)
* ಫಿಜಿಯ ಐಸಿಸಿಆರ್ ೪೦ನೇ ವಾರ್ಷಿಕೋತ್ಸವ (೨೦೧೧)
* ಪಾಕಿಸ್ತಾನದಲ್ಲಿ ಸಾಂಸ್ಕೃತಿಕ ಪ್ರದರ್ಶನ (೨೦೦೭) 
* ಫಿಲಡೆಲ್ಫಿಯಾ ಮತ್ತು ಲಾಸ್ ಏಂಜಲೀಸ್ ನಲ್ಲಿ ಸಾಂಸ್ಕೃತಿಕ ಸಂಗೀತ ಕಚೇರಿ (೨೦೧೬)
 ಅವರು ಶ್ರೀಮತಿ ಮಾಲಿನಿ ಅವಸ್ಥಿಗೆ ಪದ್ಮಶ್ರೀ ಪ್ರಶಸ್ತಿ ಪ್ರದಾನ ಮಾಡಿದರು.]]
## ಚಿತ್ರಕಥೆ
* ಜೈ ಹೋ ಚಾತ್ ಮಾಯಾ - ಶೈಲೇಂದ್ರ ಸಿಂಗ್, ಮಾಲಿನಿ ಅವಸ್ಥಿ
* ಭೋಲ್ ಶಿವ್ ಶಂಕರ್
* ಬಮ್ ಬಮ್ ಬೋಲೆ
* ಏಜೆಂಟ್ ವಿನೋದ್
* ದಮ್ ಲಗಾ ಕೆ ಹೈಶಾ
* ಭಗನ್ ಕೆ ರೇಖಾನ್ ಕಿ - ಇಸಾಕ್ (೨೦೧೩ರಚಿತ್ರ)
* ಚಾರ್ಫುಟಿಯಾ ಚೋಕರೆ (೨೦೧೪ರ ಚಿತ್ರ)
## ಪ್ರಶಸ್ತಿಗಳು
* ೨೦೧೬ರಲ್ಲಿ ಭಾರತ ಸರ್ಕಾರದ ಪದ್ಮಶ್ರೀ ಪುರಸ್ಕಾರ
* ೨೦೦೬ರಲ್ಲಿ ಉತ್ತರ ಪ್ರದೇಶ ಸರ್ಕಾರದಿಂದ ಯಶ್ ಭಾರತಿ ಪ್ರಶಸ್ತಿ
## ಉಲ್ಲೇಖಗಳು
ವರ್ಗ:ಜನಪದ ಕಲಾವಿದೆ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ಬರೆದ ಲೇಖನ
ಬಿ. ಪ್ರಭಾ

thumb|ಬಿ. ಪ್ರಭಾ
**ಬಿ. ಪ್ರಭಾ** ಭಾರತೀಯ ಕಲಾವಿದರಾಗಿದ್ದರು. ಇವರು  ತಕ್ಷಣ ಗುರುತಿಸಬಹುದಾದ ಶೈಲಿಯಲ್ಲಿ, ಪ್ರಾಥಮಿಕವಾಗಿ ಎಣ್ಣೆಯಲ್ಲಿ ಕೆಲಸ ಮಾಡುತ್ತಿದ್ದರು. ಪ್ರತಿ ಕ್ಯಾನ್ವಾಸನ್ನು ಒಂದೇ ಒಂದು ಪ್ರಬಲ ಬಣ್ಣದಲ್ಲಿ ಹೊಂದಿರುವ, ಅತ್ಯಂತ ಸೊಗಸಾದ ಗ್ರಾಮೀಣ ಮಹಿಳೆಯರ ಚಿತ್ರಗಳಿಂದ ಆಕೆ ಉತ್ತಮ ಪ್ರಸಿದ್ಧಿ ಹೊಂದಿದ್ದಾರೆ. ಆಕೆಯ ಮರಣದ ವೇಳೆಗೆ, ಆಕೆಯ ಕೆಲಸವು ಸುಮಾರು 50 ಕ್ಕೂ ಹೆಚ್ಚು ಪ್ರದರ್ಶನದಲ್ಲಿ ತೋರಿಸಲಾಗಿತ್ತು, ಮತ್ತು  ಭಾರತದ ನ್ಯಾಷನಲ್ ಗ್ಯಾಲರಿ ಆಫ್ ಮಾಡರ್ನ್ ಆರ್ಟ್  ಸೇರಿದಂತೆ ಕೆಲವು ಪ್ರಮುಖ ಸಂಗ್ರಹಗಳಲ್ಲಿ ಪ್ರದರ್ಶಿಸಲಾಗಿದೆ.

ಭಾರತವು ಕೆಲವೇ ಕೆಲವು ಮಹಿಳಾ ಕಲಾವಿದರನ್ನು ಹೊಂದಿದ್ದ ಸಮಯದಲ್ಲಿ ಪ್ರಭಾರವರು ಕೆಲಸ ಮಾಡಲು ಪ್ರಾರಂಭಿಸಿದರು.  ಸೆಮಿನ ಆಧುನಿಕತಾವಾದಿ  ಅಮೃತ ಶೆರ್ಗಿಲ್ ರ ಕೆಲಸದಿಂದ ಆಕೆಗೆ ತೀವ್ರ ಸ್ಫೂರ್ತಿಯಾಯಿತು. ಪ್ರಭಾ ಗ್ರಾಮೀಣ ಮಹಿಳೆಯರ ಜೀವನದ ಮೂಲಕ ಚಲಿಸಿದಳು, ಕಾಲಕ್ರಮೇಣ ಇವರು ಇವರ ಕೆಲಸದ ಮುಖ್ಯ ಇತಿಮಿತಿಯಾದರು. ಯಂಗ್ಬಜ಼್ ಇಂಡಿಯ ಜೊತೆಗಿನ ಸಂದರ್ಶನದಲ್ಲಿ, ಇವರು  "ನಾನು ಇನ್ನೂ ಒಬ್ಬ ಸಂತೋಷದ ಮಹಿಳೆಯನ್ನು ಕಾಣಬೇಕೆಂದು ಹೇಳಿದರು".

ಮುಂಬಯಿಗೆ ತೆರಳುವ ಮುನ್ನ ನಾಗ್ಪುರ ಸ್ಕೂಲ್ ಆಫ್ ಆರ್ಟ್ ನಲ್ಲಿ ಅಧ್ಯಯನ ಮಾಡಿದರು. ಆಕೆಯು ಸರ್ ಜೆ. ಜೆ. ಸ್ಕೂಲ್ ಆಫ್ ಆರ್ಟ್ ನಿಂದ ಡಿಪ್ಲೊಮಾ ಪಡೆದರು, ಭಾರತದ ಅನೇಕ ಶ್ರೇಷ್ಠ ಸಮಕಾಲೀನ ಕಲಾವಿದರಿಗೆ  ಅಲ್ಮಾ ಮೇಟರಾಗಿದ್ದರು]. ೧೯೫೬ ರಲ್ಲಿ ಆಕೆ ಕಲಾವಿದ ಹಾಗು ಶಿಲ್ಪಿಯಾದಂತ  ಬಿ. ವಿಠಲ್ ಅವರನ್ನು ಮದುವೆಯಾದರು ಹಾಗು ಬಿ.ವಿಠಲ್ ರವರು ೧೯೯೨ ರಲ್ಲಿ ನಿಧನರಾದರು.

ಪ್ರಭಾ  ಅಲ್ಪಸ್ವಲ್ಪ ಹಣದಿಂದ, ಕಷ್ಟಪಡುವ ಕಲಾವಿದೆಯಾಗಿ ಮುಂಬಯಿಗೆ ಬಂದರು. ಇವಲು ಹಣವನ್ನು ಎತ್ತಲು ಕೆಲವು ಆಭರಣಗಳ ತುಂಡುಗಳನ್ನು ಮಾರಾಟ ಮಾಡಿದರು. ಇವರು ಮತ್ತು ಇವರ ಕಲಾವಿದ ಪತಿಗೆ, ಇವರ ಸ್ನೇಹಿತರು ಇವರಿಗೆ ಉಳಿದುಕೊಳ್ಳಲು ಜಾಗ ನೀಡಿದ ಮತ್ತು ತಮ್ಮ ಕಲಾ-ಕೆಲಸವನ್ನು ಶೇಖರಿಸಿಟ್ಟರು.  ಆಕೆಯ ಮೊದಲ ಪ್ರದರ್ಶನ, ಆಕೆಯು ಇನ್ನೂ ವಿದ್ಯಾರ್ಥಿಯಾಗಿರುವಾಗಲೇ, ಆಕೆಯ ಮೂರು ವರ್ಣಚಿತ್ರಗಳನ್ನು ಪ್ರಮುಖ ಭಾರತೀಯ ವಿಜ್ಞಾನಿ ಹೋಮಿ ಜೆ ಭಾಭಾ ಅವರು ಪಡೆದುಕೊಂಡಾಗ, ಇವರನ್ನು ಯಶಸ್ಸಿನ ಹಾದಿಯಲ್ಲಿ ಹೊಂದಿಸಿದರು.

## ವೃತ್ತಿಜೀವನ
ಬಿ. ಪ್ರಭಾ ಇನ್ನೂ ಮುಂಬರುವ ಕಲಾವಿದರಾಗಿದ್ದ ಸಂದರ್ಭದಲ್ಲಿ ಆಕೆಯ ಕೆಲಸವನ್ನು ಏರ್ ಇಂಡಿಯಾ ಪಡೆದುಕೊಂಡಿತು. ಆಕೆಯ ವರ್ಣಚಿತ್ರಗಳನ್ನು ಮೆನು ಕಾರ್ಡ್ ಗಳಲ್ಲಿ ಬಳಸಲಾಯಿತು ಮತ್ತು ಲಂಡನ್ ನಲ್ಲಿರುವ ಏರ್ ಇಂಡಿಯಾ ಬುಕಿಂಗ್ ಕಚೇರಿಯಲ್ಲಿ ಪ್ರದರ್ಶಿಸಲಾಯಿತು. ಆಕೆಯ ಕೆಲಸವು ಭಾರತದ ಕೆಲವು ಸುಪ್ರಸಿದ್ಧ ಕಲಾವಿದರಲ್ಲಿ ಏರ್ ಇಂಡಿಯಾದ ದೊಡ್ಡ ಸಂಗ್ರಹಕ್ಕೆ ಆಧಾರವಾಗಿತ್ತು, ಇದರಲ್ಲಿ ಎಂ. ಎಫ್. ಹುಸೇನ್ ಮತ್ತು ವಾಸುದೇವ್ ಎಸ್. ಗೈಟೊಂಡೆ  ಸೇರಿದ್ದಾರೆ.

ತನ್ನ ರೂಪಕ ವರ್ಷಗಳಲ್ಲಿ, ಪ್ರಭಾ ಸಂಗೀತ ಮತ್ತು ಕಲೆ ಎರಡರಲ್ಲೂ ಆಸಕ್ತರಾಗಿದ್ದರು. ಇವರ ಸಹೋದರನ ಸಲಹೆಯ ಮೇರೆಗೆ, ಮೆಟ್ರಿಕ್ಯುಲೇಷನ್ ಮುಗಿಸಿಕೊಂಡು, ತನ್ನ ವೃತ್ತಿ ಜೀವನದ ಆಯ್ಕೆಯಂತೆ ಕಲೆಯನ್ನು ಆಯ್ದುಕೊಳ್ಳಲು ನಿರ್ಧರಿಸಿದರು.  ಇವರ ಪ್ರಾರಂಭಿಕ ಕೃತಿ ಆಧುನಿಕ ಫ್ರೀಸ್ಟೈಲ್ ಚಿತ್ರಕಲೆ.  ಕಾಲಕ್ರಮೇಣ ತನ್ನದೇ ಆದ ಸಿಗ್ನೇಚರ್ ಶೈಲಿಯನ್ನು ಕಂಡುಕೊಂಡರು.ತನ್ನ ಪ್ರಥಮ ಪ್ರದರ್ಶನವನ್ನು ತನ್ನ ಪತಿ ಬಿ. ವಿಠಲ್ ಜೊತೆಗೆ ೧೯೫೬ ರಲ್ಲಿ ನಡೆಸಿದರು. ಸುಮಾರು ವರ್ಷಗಳಿಂದ ಆಕೆ ಭಾರತ ಮತ್ತು ವಿದೇಶಗಳಲ್ಲಿ ೫೦ಕ್ಕೂ ಹೆಚ್ಚು ಪ್ರದರ್ಶನವನ್ನು ನಡೆಸಿದರು.

## ವಸ್ತುಪ್ರದರ್ಶನ
೧೯೫೯ ಮತ್ತು ೧೯೬೧ ರಲ್ಲಿ ದಿಲ್ಲಿಯ ಕುಮಾರ್ ಗ್ಯಾಲರಿಯಲ್ಲಿ ಎರಡು ಮಾತ್ರ ಪ್ರದರ್ಶನ ನಡೆಸಿದರು. ಆಕೆಯ ದಿವಂಗತ ಪತಿ ಬಿ. ವಿಠಲ್ ರವರಿಗೆ "ಶ್ರದ್ದಾನಂದಜೈ" ಎಂಬ ಆಕೆಯ ಪ್ರದರ್ಶನವು ಮೀಸಲಾಗಿತ್ತು. ಅದು ಮುಂಬೈನಲ್ಲಿ ೧೯೯೩ ರಲ್ಲಿ ನಡೆಯಿತು. ೧೯೯೬ ರಲ್ಲಿ ಮುಂಬೈನ ಜೆಹಾಂಗೀರ್ ಆರ್ಟ್ ಗ್ಯಾಲರಿಯಲ್ಲಿ ' ಸಮಕಾಲೀನ ಭಾರತೀಯ ವರ್ಣಚಿತ್ರಕಾರರು ' ಎಂಬ ಸಮೂಹ ಪ್ರದರ್ಶನದಲ್ಲಿ ಪ್ರಭಾರವರ ಕೃತಿಯನ್ನೂ ಸೇರಿಸಲಾಗಿದೆ. ಆಕೆ ೧೯೫೮ ಮುಂಬಾಯಿಯಲ್ಲಿ ನಡೆದ ಕಲಾ ಪ್ರದರ್ಶನದಲ್ಲಿ  ಕೂಡ ಭಾಗಿಯಾಗಿ  ಪ್ರಥಮ ಬಹುಮಾನ ಪಡೆದರು.

ಆಕೆಯ ಕೆಲಸವು ನ್ಯೂಯಾರ್ಕ್ ನ ಆಐಕಾನ್ ಗ್ಯಾಲರಿಯಲ್ಲಿ ' ವಿಂಟರ್ ಮೊಡರ್ನ್ '  ನಂತಹ ವಸ್ತುಪ್ರದರ್ಶನಾಲಯಗಳಲ್ಲಿ ಸೇರಿಸಲಾಗಿದೆ;. ಮತ್ತು' ಪಾಟ್ ಪುರ್ರ್ ' ಗ್ಯಾಲರಿಯ ಆಚೆಗೆ, ಮುಂಬಯಿಯಲ್ಲಿ ಸೇರ್ಪಡೆಯಗಿದೆ, ಇದೆರೆಡು ೨೦೦೮ರಲ್ಲಿ ನಡೆದಿದೆ.

## ಪ್ರಶಸ್ತಿಗಳು ಮತ್ತು ಸನ್ಮಾನಗಳು
*೧೯೫೮ರಲ್ಲಿ ಮುಂಬಯಿ ರಾಜ್ಯ ಕಲಾ ಪ್ರದರ್ಶನದಲ್ಲಿ ಪ್ರಥಮ ಬಹುಮಾನವನ್ನು ನೀಡಲಾಯಿತು.

* ನವದೆಹಲಿಯಲ್ಲಿ, ಆಲ್ ಇಂಡಿಯಾ ಫೈನ್ ಆರ್ಟ್ಸ್ ಅಂಡ್ ಕ್ರಾಫ್ಟ್ಸ್ ಸೊಸೈಟಿ (ಎ. ಐ. ಎಫ್. ಎ. ಸಿ. ಎಸ್.)  ಪ್ರಶಸ್ತಿ ಲಭಿಸಿತು.

## ಉಲ್ಲೇಖಗಳು
ವಸುಂಧರಾ ತಿವಾರಿ ಬ್ರೂಟಾ

**ವಸುಂಧರಾ ತಿವಾರಿ ಬ್ರೂಟಾ**ರವರು ಆಲಂಕಾರಿಕ ವರ್ಣಚಿತ್ರಗಳನ್ನು, ಮಾಡುವ ಭಾರತೀಯ ವರ್ಣಚಿತ್ರಗಾರ್ತಿ , ಮಹಿಳೆಯ ಗ್ರಹಿಕೆಯ ಆಧಾರದ ಮೇಲೆ ಮತ್ತು ಹೆಣ್ಣಿನ ದೇಹದ ಸೈಕೋ-ರಾಜಕೀಯ ಅಸ್ತಿತ್ವ,  ಸಾಂಪ್ರದಾಯಿಕ ಭೂದೃಶ್ಯಗಳು, ಇನ್ನೂ ಅತ್ಯಂತ ಆಕರ್ಷಕ ಅರ್ಥವನ್ನು ಹೊಂದಿರುವ ಜೀವನ.

## ಜೀವನ
ತಿವಾರಿಯವರು ಕೊಲ್ಕತ್ತಾದಲ್ಲಿ ೧೯೫೫ ರಲ್ಲಿ ಜನಿಸಿದರು.  ಹದಿನೈದು ವರ್ಷವಿದ್ದಾಗ ಅವರು ಹೊಸ ದೆಹಲಿಗೆ ತೆರಳಿದರು. ದೆಹಲಿ ವಿಶ್ವವಿದ್ಯಾಲಯದಿಂದ ಸಾಹಿತ್ಯದಲ್ಲಿ ಪದವಿ ಪಡೆದು, ನವದೆಹಲಿಯ **ತ್ರಿವೇಣಿ ಕಲಾ ಸಂಗಮ**ದಲ್ಲಿ ಕಲೆಯನ್ನು ಅಭ್ಯಸಿಸಿದರು. ತ್ರಿವೇಣಿ ಕಲಾ ಸಂಗಮದಲ್ಲಿ ವರ್ಣಚಿತ್ರಕಾರ ಮತ್ತು ಕಲಾವಿದೆ ರಾಮೇಶ್ವರ ಬ್ರೂಟಾ ಅಡಿಯಲ್ಲಿ ತರಬೇತಿ ಪಡೆದಿದ್ದರು. ತಿವಾರಿಯವರು ಭಾರತೀಯ ವರ್ಣಚಿತ್ರಕಾರ ರಾಮೇಶ್ವರ ಬ್ರೂಟಾ ಅವರನ್ನು ೧೯೯೫ ರಲ್ಲಿ ವಿವಾಹವಾಗಿ, ನವದೆಹಲಿಯಲ್ಲಿ ವಾಸಿಸುತ್ತಿದ್ದಾರೆ ಮತ್ತು ಕೆಲಸ ಮಾಡುತ್ತಾರೆ.

## ವೃತ್ತಿ
ತಿವಾರಿಯವರು ತಮ್ಮ ಮೊದಲ ಸೋಲೋ ಪ್ರದರ್ಶನವನ್ನು ದೆಹಲಿಯ ಶ್ರೀಧರಣಿ ಗ್ಯಾಲರಿಯಲ್ಲಿ  ೧೯೮೦ ರಲ್ಲಿ ನಡೆಸಿದರು. ೧೯೮೨-೮೪ ರ ಅವಧಿಯಲ್ಲಿ ಭಾರತ ಸರ್ಕಾರದ ಸಂಸ್ಕೃತಿ ಇಲಾಖೆ ನೀಡುವ ಸಾಂಸ್ಕೃತಿಕ ಪಾಂಡಿತ್ಯದ ಕೆಲಸ ಮಾಡಿದಳು. ಆಕೆ, ಜತಿನ್ ದಾಸ್ ಮತ್ತು ಇತರ ೨೯೮ ಕಲಾವಿದರು ನ್ಯಾಷನಲ್ ಗ್ಯಾಲರಿ ಆಫ್ ಮಾಡರ್ನ್ ಆರ್ಟ್ ನಲ್ಲಿ ನಡೆದ ಪ್ರದರ್ಶನ ಕಮ್ ಸೇಲ್ ಮೂಲಕ ೨೦೧೮ ಕೇರಳ ಪ್ರವಾಹಕ್ಕೆ ಆರ್ಟ್ ವರ್ಕ್ ದಾನ ಮಾಡಿದ್ದರು. ೨ ಫೆಬ್ರುವರಿ ೨೦೧೯ ರಂದು ವರ್ಣಚಿತ್ರಕಾರ ಎಸ್. ಎಚ್. ರಝಾ ಸ್ಮರಣಾರ್ಥ ರಝಾ ಫೌಂಡೇಶನ್ ಆಯೋಜಿಸಿದ ಇತರ ೨೦ ಕಲಾವಿದರೊಂದಿಗೆ ಗುಂಪು ಪ್ರದರ್ಶನದಲ್ಲಿ ಭಾಗವಹಿಸಿ ತಮ್ಮ ೯೭ನೇ ಜಯಂತಿಯನ್ನು ಆಚರಿಸಲು ಆಗಮಿಸಿದ್ದರು. 
## ಪ್ರಶಸ್ತಿಗಳು
*ತಿವಾರಿಯವರು ೧ನೇ ಅಂತಾರಾಷ್ಟ್ರೀಯ ಬಿಯೆನ್ನೇಲ್ ಅಲ್ಗರ್ಸ್, ಸಂಸ್ಕತ ಪ್ರಶಸ್ತಿ, 
*ಅಖಿಲ ಭಾರತ ಫೈನ್ ಆರ್ಟ್ಸ್ ಮತ್ತು ಕ್ರಾಫ್ಟ್ಸ್ ಸೊಸೈಟಿ ಮತ್ತು ಸಾಹಿತ್ಯ ಕಲಾ ಪರಿಷತ್ ನಲ್ಲಿ ವಾರ್ಷಿಕ ಪ್ರಶಸ್ತಿಗಳನ್ನು ಬೆಳ್ಳಿಯ ಪದಕ.

## ಉಲ್ಲೇಖಗಳು
ವರ್ಗ:ಚಿತ್ರಕಾರರು
ಸಾರ್ಸ್ ಪ್ರಕೋಪದ ಪಟ್ಟಿ

**ಸಾರ್ಸ್-ಕೋವ್** ಮತ್ತು **ಸಾರ್ಸ್-ಕೋವ್-೨** ವೈರಸ್‍ಗಳು (severe acute respiratory syndrome (SARS) ) ವಿಶ್ವದ ಬಹಳಷ್ಟು ದೇಶಗಳ ಜನಸಂಖ್ಯೆಯ ಮೇಲೆ ಪರಿಣಾಮವನ್ನು ಬೀರಿದೆ. ೨೦೦೨ರ ಸಾರ್ಸ್-ಕೋವ್ ವೈರಸ್ ೨೦೦೨-೨೦೦೪ರ ಸಾರ್ಸ್ ಸಾಂಕ್ರಾಮಿಕಕ್ಕೆ ಕಾರಣವಾಗಿದೆ. ಸಾರ್ಸ್-ಕೋವ್-೨ ವೈರಸ್ ೨೦೧೯-೨೦ರ ಕೊರೋನಾವೈರಸ್ ಸಾಂಕ್ರಾಮಿಕಕ್ಕೆ ಕಾರಣವಾಗಿದೆ. ಇದು ಆಧುನಿಕ ಇತಿಹಾಸದಲ್ಲಿ ಘೋಷಿಸಲ್ಪಟ್ಟ ಮೊದಲ ಸಾರ್ಸ್ ವೈರಸ್ ಸಾಂಕ್ರಾಮಿಕವಾಗಿದೆ. ಕೊರೋನಾ ವೈರಸ್ ಸಾಂಕ್ರಾಮಿಕವು ಹೆಚ್ಚು ವಿನಾಶಕಾರಿಯಾಗಿದ್ದು ಹಲವಾರು ದೇಶಗಳ ಆರ್ಥಿಕ ಬೆಳೆವಣಿಗೆಯ ಜೊತೆಗೆ ಸಾಮಾಜಿಕ ಹಾಗೂ ಶಿಕ್ಷಣಕ್ಕೆ ಕೆಡುಕುಂಟುಮಾಡುವ ಪರಿಣಾಮವನ್ನು ಬೀರಿದೆ.

## ೨೦೦೨-೨೦೦೪ರ ಸಾರ್ಸ್ ವೈರಸ್‌
೨೦೦೨-೨೦೦೪ರ ಸಾರ್ಸ್ ವೈರಸ್ ತೀವ್ರವಾದ ಉಸಿರಾಟದ ಸಿಂಡ್ರೋಮ್ (ಸಾರ್ಸ್) ಒಳಗೊಂಡ ಸಾಂಕ್ರಾಮಿಕ ರೋಗವನ್ನು ಉಂಟುಮಾಡಿದೆ. ಈ ಸಾಂಕ್ರಾಮಿಕ ರೋಗವು ನವೆಂಬರ್ ೨೦೦೨ ರಲ್ಲಿ ಚೀನಾದ ಫೋಶಾನ್‌ ನಗರದಲ್ಲಿ ಹುಟ್ಟಿಕೊಂಡಿತು. ೮೦೦೦ರಕ್ಕೂ ಹೆಚ್ಚು ಜನರು ಸೋಂಕಿಗೆ ಒಳಗಾಗಿದ್ದರು ಮತ್ತು ವಿಶ್ವದಾದ್ಯಂತ ಕನಿಷ್ಠ ೭೭೪ ಜನರು ಸಾವನ್ನಪ್ಪಿದ್ದಾರೆ.
## ೨೦೧೯-೨೦ರ ಕೊರೋನಾವೈರಸ್ ಸಾಂಕ್ರಾಮಿಕ
ತೀವ್ರ ಉಸಿರಾಟದ ತೊಂದರೆಯ ಕೊರೊನಾವೈರಸ್-೨ (ಸಾರ್ಸ್-ಕೋವ್-2)ಡಿಸೆಂಬರ್ ೨೦೧೯ರಲ್ಲಿ ಚೀನಾದ ವೂಹಾನ್ ನಲ್ಲಿ ಮೊದಲು ಪತ್ತೆಯಾಯಿತು. ಮಾರ್ಚ್ ೧೧, ೨೦೨೦ರಂದು ವಿಶ್ವ ಆರೋಗ್ಯ ಸಂಸ್ಥೆಯು ಇದನ್ನು ಸಾಂಕ್ರಾಮಿಕ ರೋಗವೆಂದು ಗುರುತಿಸಿದೆ.ಏಪ್ರಿಲ್ ೪ರ ವರದಿಯಂತೆ ೨೧೦ಕ್ಕೂ ಹೆಚ್ಚು ದೇಶಗಳು ಮತ್ತು ಪ್ರಾಂತ್ಯಗಳಲ್ಲಿ ೧,೧೦೦,೦೦೦ ಕ್ಕೂ ಹೆಚ್ಚು ಕೋವಿಡ್ ಪ್ರಕರಣಗಳು ವರದಿಯಾಗಿವೆ. ಇದರ ಪರಿಣಾಮವಾಗಿ ೫೯,೦೦೦ಕ್ಕೂ ಹೆಚ್ಚು ಸಾವುಗಳು ಮತ್ತು ೯೪,೦೦೦ ಚೇತರಿಕೆಗಳು ಕಂಡುಬಂದಿವೆ.

## ಹೋಲಿಕೆ
## ಉಲ್ಲೇಖಗಳು
ವರ್ಗ:ಕೊರೋನಾವೈರಸ್ ಲೇಖನಗಳು
ಸಂತಾನೋತ್ಪತ್ತಿ ಅಂಗ

**ಸಂತಾನೋತ್ಪತ್ತಿ ಅಂಗ** ಎಂದರೆ ಲೈಂಗಿಕ ಸಂತಾನೋತ್ಪತ್ತಿಯಲ್ಲಿ ತೊಡಗಿಸಲ್ಪಡುವ ಒಂದು ಪ್ರಾಣಿಯ ದೇಹದ ಯಾವುದೇ ಭಾಗ. ಒಟ್ಟಾರೆಯಾಗಿ ಎಲ್ಲ ಸಂತಾನೋತ್ಪತ್ತಿ ಅಂಗಗಳು ಸಂತಾನೋತ್ಪತ್ತಿ ವ್ಯವಸ್ಥೆಯನ್ನು ರೂಪಿಸುತ್ತವೆ. ಗಂಡಿನಲ್ಲಿ ವೃಷಣ ಮತ್ತು ಹೆಣ್ಣಿನಲ್ಲಿ ಅಂಡಾಶಯವನ್ನು *ಪ್ರಧಾನ ಸಂತಾನೋತ್ಪತ್ತಿ ಅಂಗಗಳು* ಎಂದು ಕರೆಯಲಾಗುತ್ತದೆ. ಇತರ ಎಲ್ಲ ಅಂಗಗಳನ್ನು *ದ್ವಿತೀಯಕ ಸಂತಾನೋತ್ಪತ್ತಿ ಅಂಗಗಳು* ಎಂದು ಕರೆಯಲಾಗುತ್ತದೆ. ಇವುಗಳನ್ನು ಎರಡು ವರ್ಗಗಳಾಗಿ ವಿಭಜಿಸಲಾಗುತ್ತದೆ—ಎರಡೂ ಲಿಂಗಗಳಲ್ಲಿ ಜನನದಿಂದಲೇ ಕಾಣಿಸುವ **ಜನನಾಂಗಗಳು** ಅಥವಾ **ಜನನೇಂದ್ರಿಯಗಳು** ಮತ್ತು ಆಂತರಿಕ ಸಂತಾನೋತ್ಪತ್ತಿ ಅಂಗಗಳು.

*ಪ್ರಧಾನ ಸಂತಾನೋತ್ಪತ್ತಿ ಅಂಗಗಳು* ಗೋನ್ಯಾಡ್‍ಗಳಾಗಿರುತ್ತವೆ, ಅಂದರೆ ಸಂತಾನೋತ್ಪತ್ತಿ ಅಂಗಗಳ ಯುಗ್ಮ*.* ಇವು ವಂಶಾನುಕ್ರಮವಾಗಿ ಪಡೆಯಬಲ್ಲ ಡಿ.ಎನ್.ಎ ಇರುವ ಸಂತಾನೋತ್ಪತ್ತಿ ಜಂಪತಿಗಳನ್ನು ಉತ್ಪಾದಿಸುತ್ತವೆ. ಜೊತೆಗೆ ಇವು ಬಹುತೇಕ ಪ್ರಮುಖ ಹಾರ್ಮೋನುಗಳನ್ನು ಉತ್ಪಾದಿಸುತ್ತವೆ.

ಸಸ್ತನಿಗಳಲ್ಲಿ *ದ್ವಿತೀಯಕ ಸಂತಾನೋತ್ಪತ್ತಿ ಅಂಗ*ಗಳೆಂದರೆ, ಗಂಡುಗಳಲ್ಲಿ ತುಣ್ಣಿ ಮತ್ತು ವೃಷಣ ಕೋಶ; ಮತ್ತು ಹೆಣ್ಣುಗಳಲ್ಲಿ ತುಲ್ಲು ಹಾಗೂ ಅದರ ಅಂಗಗಳು.

## ಉಲ್ಲೇಖಗಳು 
ವರ್ಗ:ಅಂಗರಚನಾಶಾಸ್ತ್ರ
ನಿಯರ್ಬೈ ಶೇರ್

**ನಿಯರ್‌ಬೈ ಶೇರ್** (ಆಂಗ್ಲ: Nearby Share) ಎನ್ನುವುದು ಗೂಗಲ್ ಸಂಸ್ಥೆ ಅಭಿವೃದ್ಧಿಪಡಿಸಿರುವ, ಕಡತಗಳನ್ನು ಹಂಚಿಕೊಳ್ಳುವ ಒಂದು ತಂತ್ರಾಂಶವಾಗಿದೆ. 

ಆಪಲ್ ಸಂಸ್ಥೆಯ ಏರ್‌ಡ್ರಾಪ್ ಮತ್ತು ಆಂಡ್ರಾಯ್ಡ್ ಬೀಮ್‌‌ನಂತೆಯೇ(ಇದೂ ಸಹ ಗೂಗಲ್‌ನವರದ್ದೇ ಉತ್ಪನ್ನ) ಕಾರ್ಯನಿರ್ವಹಿಸುವ ಈ ತಂತ್ರಾಂಶ, ಬ್ಲೂಟೂತ್ ಮತ್ತು ವೈಫೈ ಜಾಲಬಂಧವನ್ನು ಬಳಸಿಕೊಂಡು ವಿವಿಧ ಪ್ರಕಾರದ ದತ್ತಾಂಶಗಳನ್ನು ಒಂದು ಸಾಧನದಿಂದ ಇನ್ನೊಂದು ಸಾಧನಕ್ಕೆ ವರ್ಗಾಯಿಸಲು ಅಥವಾ ನಕಲಿಸಲು ಈ ತಂತ್ರಾಂಶ ಅನುವು ಮಾಡಿಕೊಡುತ್ತದೆ.

## ಆರಂಭ 
ಅಗಷ್ಟ್ ೪ ೨೦೨೦ರಂದು ನೀಯರ್‌ಬೈ ಶೇರ್ ಅನ್ನು ಅಧೀಕೃತವಾಗಿ ಬಳಕೆದಾರರಿಗೆ ಬಿಡುಗಡೆ ಮಾಡಲಾಯಿತು. ಈ ತಂತ್ರಾಂಶವು ಆಂಡ್ರಾಯ್ಡ್ ೬(ಮಾರ್ಷ್‌ಮಲೊ) ಮತ್ತು ಅದರ ನಂತರದ ಆವೃತ್ತಿಯ ಕಾರ್ಯಾಚರಣ ವ್ಯವಸ್ಥೆ ಇರುವ ಫೋನ್‌ಗಳಲ್ಲಿ ಮಾತ್ರ ಕೆಲಸ ಮಾಡುತ್ತದೆ. ಅದರೆ ಗೂಗಲ್ ಸಂಸ್ಥೆಯ ತಂತ್ರಜ್ಞರು, ಆಂಡ್ರಾಯ್ಡ್ ೬ಗಿಂತ ಹಿಂದಿನ ಆವೃತ್ತಿ ಇರುವ ಹಳೆಯ ಫೋನಿನಲ್ಲಿಯೂ ಈ ತಂತ್ರಾಂಶ ಕೆಲಸ ಮಾಡುವಂತೆ ಮಾಡುವಲ್ಲಿ ಶ್ರಮಿಸುತ್ತಿದ್ದಾರೆ.

## ಕೆಲಸ ಮಾಡುವ ಬಗೆ 
ಆಂಡ್ರಾಯ್ಡ್ ಫೋನ್ ಮತ್ತು ಗಣಕಯಂತ್ರದ ಕಾರ್ಯನಿರ್ವಹಣ ತಂತ್ರಾಂಶವಾದ ಕ್ರೋಮ್ ಒಎಸ್- ಎರಡರಲ್ಲೂ ಈ ತಂತ್ರಾಂಶವು ಕಾರ್ಯನಿರ್ವಹಿಸುತ್ತದೆ. ನೀಯರ್‌ಬೈ ಶೇರ್ ಮುಖಾಂತರ ಎರಡು ಆಂಡ್ರಾಯ್ಡ್ ಸಾಧನಗಳ ನಡುವೆ ಅಥವಾ ಕ್ರೋಮ್ ಕಾರ್ಯಾಚರಣಾ ವ್ಯವಸ್ಥೆ ಹೊಂದಿರುವ ಎರಡು ಗಣಕಯಂತ್ರಗಳ ನಡುವೆ ಅಥವಾ ಆಂಡ್ರಾಯ್ಡ್ ಫೋನ್-ಕ್ರೋಮ್ ಗಣಕಯಂತ್ರದ ನಡುವೆ ಚಿತ್ರಗಳು, ವೀಡಿಯೊಗಳು, ಪಠ್ಯ, ಸಂಪರ್ಕ ಮಾಹಿತಿ, ಸ್ಥಳನಿರ್ದೇಶಾಂಕಗಳು, ತಂತ್ರಾಂಶಗಳು, ಮತ್ತಿತರೆ ವಿಧದ ದತ್ತಾಂಶಗಳನ್ನು ಹಂಚಿಕೊಳ್ಳಬಹುದು. ಈ ತಂತ್ರಾಂಶವನ್ನು ಬಳಸುವುದು ಬಹಳ ಸುಲಭವಿದ್ದು, ಮೊಬೈಲ್ ಅಥವಾ ಗಣಕಯಂತ್ರದಲ್ಲಿರುವ ನೀಯರ್‌ಬೈ ಶೇರ್ ತಂತ್ರಾಂಶವನ್ನು ತೆರೆದು ಅದಕ್ಕೆ ಕೆಲವೇ ಕೆಲವು ಮತ್ತು ಸರಳವಾದ ನಿರ್ದೇಶನವನ್ನು ನೀಡುವ ಮೂಲಕ ಈ ಸೌಲಭ್ಯವನ್ನು ಬಳಸಿ ಕಡತ ವರ್ಗಾವಣೆ ಮಾಡಬಹುದು. 

ನೀಯರ್‌ಬೈ ಶೇರ್ ತೆರೆದಾಗ ತಂತ್ರಾಂಶವು ಮೊದಲಿಗೆ ಜಾಲಬಂಧದ ವ್ಯವಸ್ಥೆಗಳಾದ ಬ್ಲೂಟೂತ್ ಮತ್ತು ವೈಫೈ ಜಾಲಬಂಧವನ್ನು ತನ್ನ ನಿಯಂತ್ರಣಕ್ಕೆ ಪಡೆದುಕೊಂಡು ಯಾವುದರ ಮೂಲಕ ದತ್ತಾಂಶವನ್ನು ವೇಗವಾಗಿ ಕಳಿಸಬಹುದು ಎಂದು ಪರೀಕ್ಷಿಸುತ್ತದೆ. ತದನಂತರ ತನಗೆ ಸೂಕ್ತವಾದ ಜಾಲಬಂಧವನ್ನು ಆಯ್ದುಕೊಳ್ಳುತ್ತದೆ. ನಂತರ ದತ್ತಾಂಶವನ್ನು ಸ್ವೀಕರಿಸುವ ಸಾಧನವು ತಾನು ಆಯ್ಕೆ ಮಾಡಿಕೊಂಡ ಜಾಲಬಂಧದಲ್ಲಿ ಇದೆಯೇ ಎಂದು ಹುಡುಕುತ್ತದೆ ಮತ್ತು ಆ ಸಾಧನದೊಂದಿಗೆ ಬೆಸೆದುಕೊಳ್ಳಲು(Pairing) ಪ್ರಯತ್ನಿಸುತ್ತದೆ. 

ದತ್ತಾಂಶವನ್ನು ಸ್ವೀಕರಿಸುವ ಸಾಧನದ ಮಾಲಿಕ, ದತ್ತಾಂಶವನ್ನು ಕಳಿಸುವ ಸಾಧನಕ್ಕೆ ತನ್ನ ಸಾಧನವನ್ನು ಬೆಸೆದುಕೊಳ್ಳಲು ಅನುಮತಿ ನೀಡುತ್ತಾನೆ. ಬೆಸೆಯುವಿಕೆ ಯಶಸ್ವಿಯಾದ ನಂತರ ದತ್ತಾಂಶವು ಒಂದು ಸಾಧನದಿಂದ ಇನ್ನೊಂದು ಸಾಧನಕ್ಕೆ ವರ್ಗಾವಣೆ ಆಗುತ್ತದೆ. ದತ್ತಾಂಶ ಪ್ರೇಷಕ ಸಾಧನವು ದತ್ತಾಂಶ ಗ್ರಾಹಕದೊಂದಿಗೆ ಬೆಸೆದುಕೊಳ್ಳಲು ಅದರ ಮಾಲಿಕ ಅನುಮತಿ ನೀಡಿದ ಹೊರತು ದತ್ತಾಂಶದ ವರ್ಗಾವಣೆ ಸಾಧ್ಯವಾಗುವುದಿಲ್ಲ.

ಸಾಮಾನ್ಯವಾಗಿ, ದೊಡ್ಡ ಗಾತ್ರದ ಕಡತಗಳನ್ನು ಒಂದು ಸಾಧನದಿಂದ ಇನ್ನೊಂದು ಸಾಧನಕ್ಕೆ ವರ್ಗಾಯಿಸಲು ಅಥವಾ ನಕಲಿಸಲು ವೈಫೈ ಜಾಲಬಂಧವನ್ನು ಬಳಸಲಾಗುತ್ತದೆ. ಚಿಕ್ಕ ಗಾತ್ರದ ಕಡತಗಳನ್ನು ವರ್ಗಾಯಿಸಲು ಬ್ಲೂಟೂತ್ ಅಥವಾ ಎನ್ ಎಫ್ ಸಿಯನ್ನು ಬಳಸಲಾಗುತ್ತದೆ. ವೈಫೈ ಸಂಪರ್ಕದ ಮೂಲಕ 600ಎಂಬಿ/ಸೆ. ವೇಗದಲ್ಲಿ ಕಡತಗಳನ್ನು ವರ್ಗಾಯಿಸಬಹುದು.

## ಇವನ್ನೂ ಓದಿ 
* ಗೂಗಲ್
* ಆ್ಯಂಡ್ರಾಯ್ಡ್
* ಬ್ಲ್ಯೂಟೂತ್

## ಉಲ್ಲೇಖಗಳು
ವರ್ಗ:ತಂತ್ರಾಂಶಗಳು
ಗಿಲಿಕೆ

thumb|೧೬ನೇ ಮತ್ತು ೧೭ನೇ ಶತಮಾನದ ಗಿಲಿಕೆಗಳು

**ಗಿಲಿಕೆ**ಯು ಶಬ್ದಮಾಡುವ ಒಂದು ಆಟಿಕೆ. ಇದನ್ನು ನಿರ್ದಿಷ್ಟವಾಗಿ ಒಂದು ಶಿಶುವಿನ ಮೋಜಿಗಾಗಿ ಉತ್ಪಾದಿಸಲಾಗುತ್ತದೆ. ಗಿಲಿಕೆಗಳನ್ನು ಪ್ರಾಚೀನ ಕಾಲದಿಂದ ಈ ಉದ್ದೇಶಕ್ಕಾಗಿ ಬಳಸಲಾಗಿದೆ, ಮತ್ತು ಇವು ಇಂದ್ರಿಯಗಳನ್ನು ಉದ್ರೇಕಿಸಿ ಶಿಶುವಿನ ಕೈ ಹಾಗೂ ಕಣ್ಣಿನ ನಡುವಿನ ಸಮನ್ವಯವನ್ನು ಸುಧಾರಿಸುತ್ತವೆ ಎಂದು ಮಕ್ಕಳ ಬೆಳವಣಿಗೆಯ ತಜ್ಞರು ನಂಬುತ್ತಾರೆ.

ಗಿಲಿಕೆಗಳನ್ನು ಕಟ್ಟಿಗೆ, ಪ್ಲಾಸ್ಟಿಕ್ ಅಥವಾ ಬಟ್ಟೆಯಿಂದ ತಯಾರಿಸಬಹುದು. ಅನೇಕ ಗಿಲಿಕೆಗಳು ಹೊಳೆಯುವ ಬಣ್ಣಗಳನ್ನು ಹೊಂದಿದ್ದು ಪ್ರಾಣಿ ಅಥವಾ ಹೂವಿನ ಆಕಾರಗಳಲ್ಲಿ ಇರುತ್ತವೆ, ಮತ್ತು ಅಲುಗಾಡಿಸಿದಾಗ ಸಾಮಾನ್ಯವಾಗಿ ಶಬ್ದಮಾಡುತ್ತವೆ. ಈ ಶಬ್ದಗಳು ಕಟ್ಟಿಗೆಯ ಗಿಲಿಕೆಗಳಿಗೆ ಸಾಮಾನ್ಯವಾದ ನೀರಸ ಶಬ್ದಗಳಿಂದ ಹಿಡಿದು ಲೋಹದ ಗಿಲಿಕೆಗಳು ಮಾಡುವ ಕಿಂಕಿಣಿ ಅಥವಾ ಗಂಟೆಯಂಥ ಶಬ್ದಗಳವರೆಗೆ ವ್ಯಾಪಿಸುತ್ತವೆ.

## ಉಲ್ಲೇಖಗಳು 
ವರ್ಗ:ಆಟಿಕೆಗಳು
ಗಂಟೆ (ಕಾಲದ ಏಕಮಾನ)

[thumb|ಸಾದೃಶ್ಯಕ ಮುಖವಿರುವ ೧೨-ಗಂಟೆಗಳ ಗಡಿಯಾರದಲ್ಲಿ ಮಧ್ಯರಾತ್ರಿಯಿಂದ (ಅಥವಾ [ಮಧ್ಯಾಹ್ನ) ೧ ಗಂಟೆಯವರೆಗೆ]]

**ಗಂಟೆ**ಯು ಕಾಲದ ಒಂದು ಏಕಮಾನವಾಗಿದ್ದು ಇದನ್ನು ಒಂದು ದಿನದ  ಭಾಗ ಎಂದು ಸಾಂಪ್ರದಾಯಿಕವಾಗಿ ಲೆಕ್ಕಹಾಕಲಾಗಿದೆ. ಪರಿಸ್ಥಿತಿಗಳನ್ನು ಅವಲಂಬಿಸಿ ವೈಜ್ಞಾನಿಕವಾಗಿ 3,599–3,601 ಸೆಕೆಂಡುಗಳಿಗೆ ಸಮ ಎಂದು ಲೆಕ್ಕಹಾಕಲಾಗಿದೆ.

ಗಂಟೆಯನ್ನು ಆರಂಭದಲ್ಲಿ ಪ್ರಾಚೀನ ನಿಕಟಪ್ರಾಚ್ಯದಲ್ಲಿ ರಾತ್ರಿ ಅಥವಾ ಹಗಲಿನ ಸಮಯದ  ದ ಚರ ಅಳತೆಯಾಗಿ ಸ್ಥಾಪಿಸಲಾಯಿತು. ಅಂತಹ ನಿರ್ದಿಷ್ಟ ಕಾಲದ, ತಾತ್ಕಾಲಿಕ ಅಥವಾ ಅಸಮವಾದ ಗಂಟೆಗಳು ಋತು ಮತ್ತು ಅಕ್ಷಾಂಶ ಬದಲಾದಂತೆ ಬದಲಾಗುತ್ತಿದ್ದವು. ಅಲ್-ಬಿರುನಿ ಮತ್ತು ಸ್ಯಾಕ್ರೊಬೊಸ್ಕೊನಂತಹ ಮಧ್ಯಯುಗದ ಖಗೋಳಶಾಸ್ತ್ರಜ್ಞರು ತರುವಾಯ ಗಂಟೆಯನ್ನು ೬೦ ನಿಮಿಷಗಳಾಗಿ, ಮತ್ತು ಪ್ರತಿ ನಿಮಿಷವನ್ನು ೬೦ ಸೆಕೆಂಡುಗಳಾಗಿ ವಿಭಜಿಸಿದರು. ಸಮ ಅಥವಾ ಸಮದಿವಾರಾತ್ರಿಯ ಗಂಟೆಗಳನ್ನು ಮಧ್ಯಾಹ್ಯದಿಂದ ಮಧ್ಯಾಹ್ನದವರೆಗೆ ಅಳೆಯಲಾದ ದಿನದ  ಭಾಗವೆಂದು ತೆಗೆದುಕೊಳ್ಳಲಾಗಿತ್ತು; ಈ ಏಕಮಾನದ ಅಪ್ರಧಾನ ಋತು ಸಂಬಂಧಿ ಬದಲಾವಣೆಗಳನ್ನು ಕಟ್ಟಕಡೆಗೆ ಗಂಟೆಯನ್ನು ಸರಾಸರಿ ಸೌರದಿನದ  ಭಾಗವೆಂದು ಮಾಡಿ ನಯಗೊಳಿಸಲಾಯಿತು.

## ಉಲ್ಲೇಖಗಳು 
ವರ್ಗ:ಕಾಲದ ಏಕಮಾನಗಳು
ತೋಪುಖಾನೆ

**ತೋಪುಖಾನೆ** (**ಆಯುಧಾಗಾರ**, **ಶಸ್ತ್ರಾಗಾರ**) ಎಂದರೆ ಆಯುಧಗಳು ಮತ್ತು ಯುದ್ಧಸಾಮಗ್ರಿಗಳನ್ನು ತಯಾರಿಸುವ, ಕಾಪಾಡಿಡಲಾಗುವ, ದುರಸ್ತಿ ಮಾಡಲಾಗುವ, ಸಂಗ್ರಹಿಸಿಡಲಾಗುವ, ಅಥವಾ ಪೂರೈಕೆ ಮಾಡಲಾಗುವ ಸ್ಥಳ. ಇವುಗಳ ಒಡೆತನವು ಖಾಸಗಿ ಅಥವಾ ಸಾರ್ವಜನಿಕವಾಗಿರಬಹುದು.

## ಬಗೆಗಳು 
ಒಂದು ಸಣ್ಣ ಸೈನ್ಯಕ್ಕೆ ಸಾಮಗ್ರಿ ಮತ್ತು ಉಪಕರಣಗಳನ್ನು ಒದಗಿಸಬಲ್ಲ ಕೆಳದರ್ಜೆಯ ಆಯುಧಾಗಾರವು ಪ್ರಯೋಗಶಾಲೆ, ಬಂದೂಕು ಹಾಗೂ ವಾಹನಗಳ ಕಾರ್ಖಾನೆಗಳು, ಸಣ್ಣ ಆಯುಧ ಸಾಮಗ್ರಿ, ಸಣ್ಣ ಆಯುಧಗಳು, ಕುದುರೆ ಸಜ್ಜು, ಗುಡಾರಗಳು ಮತ್ತು ಪುಡಿ ಕಾರ್ಖಾನೆಗಳನ್ನು ಹೊಂದಿರಬಹುದು; ಜೊತೆಗೆ ಅದು ದೊಡ್ಡ ಉಗ್ರಾಣಗಳನ್ನು ಹೊಂದಿರಬೇಕು. ಎರಡನೇ ದರ್ಜೆಯ ಆಯುಧಾಗಾರದಲ್ಲಿ, ಕಾರ್ಖಾನೆಗಳ ಬದಲಾಗಿ ಕಾರ್ಯಾಗಾರಗಳಿರುತ್ತವೆ. ಆಯುಧಾಗಾರವಿರುವ ಸ್ಥಳವು ಯುದ್ಧತಂತ್ರದ ಅಂಶಗಳಿಂದ ನಿರ್ಧರಿತವಾಗಿರಬೇಕು. ಮೊದಲನೇ ದರ್ಜೆಯ ಆಯುಧಾಗಾರವಾಗಿದ್ದರೆ, ಅದು ಕಾರ್ಯಾಚರಣೆಗಳು ಹಾಗೂ ಪೂರೈಕೆಯ ಕೇಂದ್ರಸ್ಥಾನದಲ್ಲಿ ಸ್ಥಿತವಾಗಿರಬೇಕು. ಅದು ಆಕ್ರಮಣದಿಂದ ಸುರಕ್ಷಿತವಾಗಿರಬೇಕು, ಮತ್ತು ಗಡಿರೇಖೆಗೆ ಬಹಳ ಹತ್ತಿರವಿರಬಾರದು, ಮತ್ತು ದೇಶದ ಸಂಪನ್ಮೂಲಗಳನ್ನು ಸರಾಗವಾಗಿ ಸೆಳೆಯುವಂತೆ ಸ್ಥಿತವಾಗಿರಬೇಕು.

## ಬಾಹ್ಯ ಸಂಪರ್ಕಗಳು 
ವರ್ಗ:ಸೈನ್ಯದ ಸ್ಥಾಪನೆಗಳು
ಗಿರಿಜನ

**ಗಿರಿಜನ** ಎಂದರೆ ಬೆಟ್ಟಗಳು, ಗುಡ್ಡಗಳು ಹಾಗೂ ಪರ್ವತಗಳಿದ್ದಲ್ಲಿ ವಾಸಿಸುವ ಜನರು. ಇದು ೩೦೦ ಮೀಟರ್‌ಗಿಂತ ಹೆಚ್ಚಿನ ಏರುಪೇರುಗಳಿರುವ ಎಲ್ಲ ನೆಲವನ್ನು ಮತ್ತು ೨೫೦೦ ಮೀಟರ್‌ಗಳಿಗಿಂತ ಎತ್ತರದ ಎಲ್ಲ ನೆಲವನ್ನು ಒಳಗೊಳ್ಳುತ್ತದೆ. ಹವಾಮಾನವು ಸಾಮಾನ್ಯವಾಗಿ ಕಠೋರವಾಗಿದ್ದು ದಿನ ಮತ್ತು ರಾತ್ರಿಯ ನಡುವೆ ಅತಿಯಾದ ಉಷ್ಣಾಂಶದ ಇಳಿತಗಳಿರುತ್ತವೆ. ಜೋರಾದ ಗಾಳಿ, ಕರಗುತ್ತಿರುವ ಹಿಮದಿಂದಾದ ನೀರಿನ ಹರಿವು ಹೆಚ್ಚಿನ ಮಟ್ಟದ ಕ್ಷರಣವನ್ನು ಹಾಗೂ ತೆಳು, ಫಲವತ್ತಲ್ಲದ ಮಣ್ಣಿಗೆ ಕಾರಣವಾಗುತ್ತವೆ. ವಾಯುಗುಣ ಬದಲಾವಣೆಯು ಬೆಟ್ಟದ ಪರಿಸರ ಮತ್ತು ಅಲ್ಲಿ ವಾಸಿಸುವ ಜನರ ಮೇಲೆ ಗಣನೀಯ ಪ್ರಮಾಣದ ಒತ್ತಡವನ್ನು ತರುವ ಸಾಧ್ಯತೆಯಿರುತ್ತದೆ.

ಬೆಟ್ಟ ಗುಡ್ಡ ಪ್ರದೇಶದಲ್ಲಿ ಜನರು ಸಾವಿರಾರು ವರ್ಷಗಳಿಂದ ಜೀವಿಸಿದ್ದಾರೆ ಮತ್ತು ಅದನ್ನು ಬಳಸಿದ್ದಾರೆ, ಮೊದಲು ಬೇಟೆಗಾರರಾಗಿ ಮತ್ತು ನಂತರ ರೈತರು ಹಾಗೂ ಕುರುಬರಾಗಿ. ವಿವಿಕ್ತ ಸಮುದಾಯಗಳು ಹಲವುವೇಳೆ ಸಾಂಸ್ಕೃತಿಕವಾಗಿ ಮತ್ತು ಭಾಷಿಕವಾಗಿ ವೈವಿಧ್ಯಮಯವಾಗಿರುತ್ತವೆ. ಇಂದು ಸುಮಾರು 720 ಮಿಲಿಯನ್ ಜನರು, ಅಥವಾ ವಿಶ್ವದ ಜನಸಂಖ್ಯೆಯ 12% ಜನರು ಗುಡ್ಡಗಾಡು ಪ್ರದೇಶಗಳಲ್ಲಿ ವಾಸಿಸುತ್ತಾರೆ.

## ಮೂಲಗಳು 
*
*
*
*
*
* 
*
*

ವರ್ಗ:ಮಾನವಶಾಸ್ತ್ರ
ದಂತಕಥೆ

**ದಂತಕಥೆ**ಯು ಜನಪದ ಸಾಹಿತ್ಯದ ಪ್ರಕಾರವಾಗಿದ್ದು ಮಾನವ ಇತಿಹಾಸದಲ್ಲಿ ನಡೆದದ್ದೆಂದು ಹೇಳುವವನು ಹಾಗೂ ಕೇಳುಗರಿಬ್ಬರಿಂದಲೂ ಗ್ರಹಿಸಲಾದ ಅಥವಾ ನಂಬಲಾದ ಮಾನವ ಕ್ರಿಯೆಗಳು ಇರುವ ಕಥೆಯನ್ನು ಹೊಂದಿರುತ್ತದೆ. ಈ ಪ್ರಕಾರದಲ್ಲಿನ ಕಥೆಗಳು ಮಾನವೀಯ ಮೌಲ್ಯಗಳನ್ನು ತೋರ್ಪಡಿಸಬಹುದು, ಮತ್ತು ಕಥೆಗೆ ಸತ್ಯಾಭಾಸವನ್ನು ನೀಡುವ ನಿರ್ದಿಷ್ಟ ಗುಣಗಳನ್ನು ಹೊಂದಿರಬಹುದು. ತನ್ನ ಸಕ್ರಿಯ ಹಾಗೂ ನಿಷ್ಕ್ರಿಯ ಭಾಗಿಗಳಿಗೆ ದಂತಕಥೆಯು "ಸಾಧ್ಯತೆ"ಯ ಲೋಕದಾಚೆಗಿರುವ ಘಟನೆಗಳನ್ನು ಒಳಗೊಂಡಿರುವುದಿಲ್ಲ, ಆದರೆ ಪವಾಡಗಳನ್ನು ಒಳಗೊಂಡಿರಬಹುದು. ಅವುಗಳನ್ನು ತಾಜಾ, ಮಹತ್ವವುಳ್ಳ ಹಾಗೂ ವಾಸ್ತವಿಕವಾಗಿಡಲು ಕಾಲಾಂತರದಲ್ಲಿ ದಂತಕಥೆಗಳು ರೂಪಾಂತರಗೊಳ್ಳಬಹುದು. ಅನೇಕ ದಂತಕಥೆಗಳು ಅನಿಶ್ಚಿತತೆಯ ಲೋಕದೊಳಗೆ ಕಾರ್ಯನಿರ್ವಹಿಸುತ್ತವೆ. ಭಾಗಿಗಳು ಇವನ್ನು ಎಂದೂ ಸಂಪೂರ್ಣವಾಗಿ ನಂಬುವುದಿಲ್ಲ, ಆದರೆ ಇವನ್ನು ಎಂದೂ ದೃಢನಿಶ್ಚಯದಿಂದ ಸಂದೇಹಿಸುವುದಿಲ್ಲ.

ಗ್ರಿಮ್ ಸಹೋದರರು ದಂತಕಥೆಯನ್ನು ಐತಿಹಾಸಿಕ ಆಧಾರವಿರುವ ಜಾನಪದ ಕಥೆಯೆಂದು ವ್ಯಾಖ್ಯಾನಿಸಿದರು.

## ಉಲ್ಲೇಖಗಳು 
ವರ್ಗ:ಸಾಹಿತ್ಯದ ಪ್ರಕಾರಗಳು
ಗಿಡಿಗೆರೆ ರಾಮಕ್ಕ

ಶ್ರೀಮತಿ ರಾಮಕ್ಕ ಮುಗ್ಗೇರ್ತಿ ತುಳುನಾಡಿನ ಪಾಡ್ದನ ಕವಿ ಹಾಗು ಗಾಯಕಿ. ಇವರು ತುಳು ಪಾಡ್ದನಗಳನ್ನು ಸಂಗ್ರಹಿಸುವುದಲ್ಲದೆ, ರಚನಾ ಕಾರ್ಯದಲ್ಲಿಯೂ ತಮ್ಮನ್ನು ತಾವು ತೊಡಗಿಸಿಕೊಂಡಿರುವರು. ಮೂವತ್ತಕ್ಕೂ ಹೆಚ್ಚು ಸುದೀರ್ಘ ಪಾಡ್ದನ ಕಾವ್ಯಗಳನ್ನು ಹದಿನೈದಕ್ಕೂ ಹೆಚ್ಚು ' ಕಬಿತ ' ಗಳನ್ನೂ ಮಾನಸಿಕ ಪಠ್ಯ ರೂಪದಲ್ಲಿ ತಮ್ಮಲ್ಲಿ ದಾಖಲಿಸಿಕೊಂಡಿರುವರು.

## ಜನನ, ಜೀವನ
ರಾಮಕ್ಕ ಮುಗ್ಗೇರ್ತಿ ಇವರು ಮಂಗಳೂರು ತಾಲೂಕಿನ ವಾಮಂಜೂರಿನಲ್ಲಿ ಜನಿಸಿದರು. ತಂದೆ ಕೂಕ್ರ ಮುಗ್ಗೇರ ಹಾಗು ತಾಯಿ ದುಗ್ಗಮ್ಮ. ತಮ್ಮ ೧೭ನೇ ವಯಸ್ಸಿನಲ್ಲಿ ಕಟೀಲಿನ ಸಮೀಪದ ಗಿಡಿಗೆರೆಯ ಕಾಪೀರ ಮುಗ್ಗೇರ ಇವರನ್ನು ಮದುವೆಯಾದರು. ಮುಂದೆ ಅರ್ಧ ಶತಮಾನಕ್ಕೂ ಹೆಚ್ಚು ಕಾಲ ಪಾಡ್ದನ ಕಟ್ಟುವ, ಅದನ್ನು ನಾಟಿಗದ್ದೆಗಳಲ್ಲಿ ಹಾಡುವ ಕೆಲಸ ಅವರಿಂದ ನಡೆಯಿತು. ಇವರಿಗೆ ತುಳು ಕವಿತೆ, ಪಾಡ್ದನ ಮತ್ತು ಸಂಧಿಗಳು ತಮ್ಮ ಅಜ್ಜಿಯಿಂದ ಬಳುವಳಿಯಾಗಿ ಬಂದಿದೆ.
## ಇತರೆ ವಿಷಯಗಳು
ಅಕ್ಷರಾಭ್ಯಾಸದ ಹೊರತಾಗಿಯೂ ಓ ಬೆಲೆ, ನಲ್ಲೊರಿ ಮಾಮ, ಮಂಜೊಟ್ಟಿ ಗೋಣ, ಗೋವಿಂದ ಬದನೆ, ಕನಡ,ಮಾಲ್ಂಡ್ ಮರ, ಕುಮಾರ, ಸಿರಿ, ಬಂಟರು, ಅಬ್ಬಗ-ದಾರಗೆ ಸೇರಿದಂತೆ ಹಲವಾರು ದೈವಿಕ ಆಚರಣೆ ಹಾಗು ಶ್ರಮಿಕ ಸಂಸ್ಕ್ರತಿಯ ಸಂಧಿ- ಪಾಡ್ದನಗಳು ಇವರಿಗೆ ಕಂಠಪಾಠ. ಇವರು ದೀರ್ಘವಾಗಿ ಹಾಡಿರುವ ' ಸಿರಿ ಪಾಡ್ದನ ' ವು ಎ.ವಿ.ನಾವಡರ ಸಂಪಾದಕತ್ವದಲ್ಲಿ ' ರಾಮಕ್ಕ ಮುಗ್ಗೇರ್ತಿ ಕಟ್ಟಿದ ಸಿರಿಪಾಡ್ದನ ' ಎಂದು ಗ್ರಂಥರೂಪದಲ್ಲಿ ಹಂಪಿ ಕನ್ನಡ ವಿಶ್ವವಿದ್ಯಾಲಯದಿಂದ ಪ್ರಕಟವಾಗಿದೆ.
## ಪ್ರಶಸ್ತಿಗಳು
#೨೦೦೦ ದಲ್ಲಿ ವೀರರಾಣಿ ಅಬ್ಬಕ್ಕ ಪ್ರಶಸ್ತಿ, ದ.ಕ.ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ ಪ್ರಶಸ್ತಿ, ಕಟೀಲು ದೇವಳದ ' ಪಾಡ್ದನ ಕೋಗಿಲೆ ' ಬಿರುದು.
#೨೦೦೧ ರಲ್ಲಿ ಜಿಲ್ಲಾ ಮಟ್ಟದ ಗಣರಾಜ್ಯೋತ್ಸವ ಪ್ರಶಸ್ತಿ.
#೨೦೧೫ ರಲ್ಲಿ ಕರ್ನಾಟಕ ಸರಕಾರದ ರಾಜ್ಯೋತ್ಸವ ಪ್ರಶಸ್ತಿ.
#೨೦೦೪-೦೫ನೆ ಸಾಲಿನ ಕರ್ನಾಟಕ ತುಳುಸಾಹಿತ್ಯ ಅಕಾಡೆಮಿಯ ಸದಸ್ಯತ್ವ.

## ಉಲ್ಲೇಖಗಳು

ವರ್ಗ:ಕಲಾವಿದರು
ಗರ್ಭಗೃಹ

[right|thumb|ಬೇಲೂರಿನ ಚನ್ನಕೇಶವ ದೇವಸ್ಥಾನದ ಗರ್ಭಗೃಹದಲ್ಲಿ ಭಕ್ತರು ಪ್ರಾರ್ಥಿಸುತ್ತಿದ್ದಾರೆ. ಇದು [ವಿಷ್ಣುವಿನ ವಿಗ್ರಹವನ್ನು ಹೊಂದಿದೆ.]]

***ಗರ್ಭಗೃಹ*** (**ಗರ್ಭಗುಡಿ**) ಎಂದರೆ ಹಿಂದೂ ಮತ್ತು ಜೈನ ದೇವಸ್ಥಾನಗಳ ಅತ್ಯಂತ ಒಳಗಿನ ಸ್ಥಳವಾಗಿದ್ದು ಇಲ್ಲಿ ದೇವಾಲಯದ ಪ್ರಧಾನ ದೇವತೆಯ ಮೂರ್ತಿ ಇರುತ್ತದೆ. ಜೈನ ಧರ್ಮದಲ್ಲಿ, ಮುಖ್ಯ ದೇವತೆಯನ್ನು *ಮೂಲ್‍ನಾಯಕ*ವೆಂದು ಕರೆಯಲಾಗುತ್ತದೆ. ಹಿಂದೂ ಧರ್ಮದಲ್ಲಿ ಸಾಮಾನ್ಯವಾಗಿ ಈ ಕೋಣೆಯನ್ನು ಪ್ರವೇಶಿಸಲು ಕೇವಲ ಅರ್ಚಕರಿಗೆ ಅನುಮತಿ ಇರುತ್ತದೆ.

## ವಾಸ್ತುಶಿಲ್ಪ 
ಈ ಕೋಣೆಯು ಒಂದೇ ಪ್ರವೇಶದ್ವಾರವನ್ನು ಹೊಂದಿದ್ದು, ಸಾಮಾನ್ಯವಾಗಿ ಉದಯಿಸುತ್ತಿರುವ ಸೂರ್ಯನು ಪ್ರವೇಶಿಸಬಹುದಾದಂತೆ ಪೂರ್ವಾಭಿಮುಖವಾಗಿರುತ್ತದೆ, ಮತ್ತು ಯಾವುದೇ ಕಿಟಕಿಗಳಿರುವುದಿಲ್ಲ. ಇದು ಸಾಮಾನ್ಯವಾಗಿ ಚೌಕಾಕಾರವಾಗಿದ್ದು ಮತ್ತು ಕನಿಷ್ಠಪಕ್ಷ ಘನಾಕಾರವಾಗಿರುತ್ತದೆ. ಹೊರಗೆ ಆರಾಧಕರಿಗೆ ಕಾಣಿಸುವಂತೆ ದೇವಸ್ಥಾನದ ದೇವರನ್ನು ಮಧ್ಯದಲ್ಲಿ ಇರಿಸಲಾಗಿರುತ್ತದೆ. ದೇವಸ್ಥಾನದ ಗಾತ್ರಕ್ಕೆ ಹೋಲಿಸಿದರೆ, ವಿಶೇಷವಾಗಿ ಅದರ ಮೇಲೇರುವ ದೊಡ್ಡ ಗೋಪುರಕ್ಕೆ ಹೋಲಿಸಿದರೆ ಇದು ಸಾಕಷ್ಟು ಚಿಕ್ಕ ಕೋಣೆಯಾಗಿರುತ್ತದೆ.

## ಉಲ್ಲೇಖಗಳು 
* Hardy, Adam, *Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries*, 1995, Abhinav Publications,  , 9788170173120, google books
* George Michell; Monuments of India (Penguin Guides, Vol. 1, 1989)

## ಬಾಹ್ಯ ಸಂಪರ್ಕಗಳು 
* Temple architecture 
* Parts of a North Indian Temple

ವರ್ಗ:ಹಿಂದೂ ದೇವಾಲಯ ವಾಸ್ತುಶಿಲ್ಪ
ಸುಮನ್ ಪೋಖ್ರೆಲ್

**ಸುಮನ್ ಪೋಖ್ರೆಲ್** ನೇಪಾಳಿ ಭಾಷೆಯ ಕವಿ ಮತ್ತು ಅನುವಾದಕ.  ಅವರ ಕವನಗಳನ್ನು ಕನ್ನಡ ಸೇರಿದಂತೆ ಹಲವು ಭಾಷೆಗಳಿಗೆ ಅನುವಾದಿಸಲಾಗಿದೆ. ಅವರು ಕನ್ನಡ ಕವಿಗಳ ಅನೇಕ ಕವನಗಳನ್ನು ನೇಪಾಳಿ ಭಾಷೆಗೆ ಅನುವಾದಿಸಿದ್ದಾರೆ. ಅವರ ಅನುವಾದದಲ್ಲಿ ಕನ್ನಡ ಕವನ ಸಂಕಲನ ಪುಸ್ತಕವನ್ನು ನೇಪಾಳಿ ಭಾಷೆಯಲ್ಲಿ 'ಭಾರತ್ ಶ್ವಾಶ್ವತ್ ಆವಾಜ್' ಎಂದು ಪ್ರಕಟಿಸಲಾಗಿದೆ.

ಅವರಿಗೆ 2013 ಮತ್ತು 2015 ರಲ್ಲಿ ಸಾರ್ಕ್ ಸಾಹಿತ್ಯ ಪ್ರಶಸ್ತಿ ನೀಡಲಾಯಿತು.

## ಉಲ್ಲೇಖಗಳು
ವರ್ಗ: ನೇಪಾಳ 
ವರ್ಗ:ಸಾಹಿತಿಗಳು
ವರ್ಗ:ಲೇಖಕರು
ದಂತಧಾವಕ

**ಹಲ್ಲುಪುಡಿ** ಮತ್ತು **ದಂತಮಂಜನ** ಸೇರಿದಂತೆ **ದಂತಧಾವಕ**ಗಳು ನೈಸರ್ಗಿಕ ಹಲ್ಲುಗಳನ್ನು ಸ್ವಚ್ಛಗೊಳಿಸಲು ಮತ್ತು ಅವುಗಳಿಗೆ ಹೊಳಪು ಕೊಡಲು ಟೂತ್ ಬ್ರಷ್‍ನೊಂದಿಗೆ ಬಳಸಲಾಗುವ ಪದಾರ್ಥಗಳು. ಇವುಗಳನ್ನು ಪೇಸ್ಟ್, ಪುಡಿ, ಜೆಲ್ ಅಥವಾ ದ್ರವದ ರೂಪದಲ್ಲಿ ಪೂರೈಕೆ ಮಾಡಲಾಗುತ್ತದೆ. ಹಲವು ವರ್ಷಗಳಿಂದ ಅನೇಕ ದಂತಧಾವಕಗಳನ್ನು ಉತ್ಪಾದಿಸಲಾಗಿದೆ. ಉತ್ಪನ್ನಗಳನ್ನು ಮಾರಾಟಮಾಡಲು ಕೆಲವು ದಂತಧಾವಕಗಳು ಬಿಳುಪಾಗಿಸುವ ಸಾಮರ್ಥ್ಯಗಳಂತಹ ಮಾರಾಟಗಾರಿಕೆ ಕಾರ್ಯತಂತ್ರಗಳ ಮೇಲೆ ಕೇಂದ್ರೀಕರಿಸಿವೆ. ದಂತವೈದ್ಯರು ಶಿಫಾರಸುಮಾಡುವ ಅತ್ಯಂತ ಮುಖ್ಯವಾದ ದಂತಧಾವಕವೆಂದರೆ ದಂತಮಂಜನ. ಇದನ್ನು ಟೂತ್‍ಬ್ರಷ್‍ನ ಜೊತೆಗೆ ಆಹಾರದ ಅವಶೇಷಗಳು ಮತ್ತು ದಂತ ನಿಕ್ಷೇಪಗಳನ್ನು ತೆಗೆಯಲು ನೆರವಾಗಲು ಬಳಸಲಾಗುತ್ತದೆ.

## ದಂತಧಾವಕಗಳ ಬಗೆಗಳು 
### ದಂತಮಂಜನ 
ಇದರ ಪ್ರಮುಖ ಘಟಕಗಳೆಂದರೆ ಅಪಘರ್ಷಕ, ಬಂಧಕ ವಸ್ತು, ಬಾಹ್ಯತಲ ಸಾಂದ್ರತಾಹ್ರಾಸಕ ಮತ್ತು ಆರ್ದ್ರಕ.

### ಹಲ್ಲುಪುಡಿ 
thumb|ಕೆಂಪು ಹಲ್ಲುಪುಡಿ
ಹಲ್ಲನ್ನು ಸ್ವಚ್ಛಗೊಳಿಸಲು ಇದ್ದಿಲು, ಇಟ್ಟಿಗೆ ಮತ್ತು ಉಪ್ಪಿನಂತಹ ಪುಡಿಮಾಡಿದ ಪದಾರ್ಥಗಳ ಬಳಕೆಯು ಭಾರತದಲ್ಲಿ ಐತಿಹಾಸಿಕವಾಗಿ ವ್ಯಾಪಕವಾಗಿತ್ತು, ವಿಶೇಷವಾಗಿ ಗ್ರಾಮೀಣ ಪ್ರದೇಶಗಳಲ್ಲಿ. ಇದನ್ನು ತೋರುಬೆರಳಿನಿಂದ ಹಚ್ಚಿ ತಿಕ್ಕಿಕೊಳ್ಳಬಹುದು ಮತ್ತು ಟೂತ್‍ಬ್ರಷ್‍ನ ಅಗತ್ಯವಿರುವುದಿಲ್ಲ. ಹಾಗಾಗಿ ಮಿತವ್ಯಯದ ಪರ್ಯಾಯವಾಗಿದೆ.

## ಉಲ್ಲೇಖಗಳು 
ವರ್ಗ:ಬಾಯಿಯ ಸ್ವಚ್ಛತೆ
ಲಕ್ಷ್ಮಿಪ್ರಸಾದ್ ದೇವಕೋಟ

**ಲಕ್ಷ್ಮಿಪ್ರಸಾದ್ ದೇವಕೋಟ** ( 12 ನವೆಂಬರ್ 1909 - 14 ಸೆಪ್ಟೆಂಬರ್ 1959) ಒಂದು ನೇಪಾಳಿ ಕವಿ, ನಾಟಕಕಾರ, ಮತ್ತು, ಕಾದಂಬರಿಕಾರ. ನೇಪಾಳಿ ಸಾಹಿತ್ಯ ದಲ್ಲಿ ಅವರನ್ನು 'ಮಹಾಕವಿ', 'ಎಂದು ಪರಿಗಣಿಸಲಾಗಿದೆ..

## ಉಲ್ಲೇಖಗಳು
ವರ್ಗ: ನೇಪಾಳ 
ವರ್ಗ:ಸಾಹಿತಿಗಳು
ವರ್ಗ:ಲೇಖಕರು
ಬೀಸುವ ಕಲ್ಲು

**ಬೀಸುವ ಕಲ್ಲುಗಳು** ಎಂದರೆ ಗೋಧಿ ಅಥವಾ ಇತರ ಧಾನ್ಯಗಳನ್ನು ಬೀಸಲು ಹಿಟ್ಟಿನ ಗಿರಣಿಯಲ್ಲಿ ಬಳಸಲಾಗುವ ಕಲ್ಲುಗಳು.

ಬೀಸುವ ಕಲ್ಲುಗಳು ಜೋಡಿಗಳಲ್ಲಿ ಬರುತ್ತವೆ. ಆಧಾರ ಕಲ್ಲು ನಿಶ್ಚಲವಾಗಿರುತ್ತದೆ. ಆಧಾರ ಕಲ್ಲಿನ ಮೇಲೆ ತಿರುಗುವ ಚಾಲಕ ಕಲ್ಲು ಇರುತ್ತದೆ, ಇದು ವಾಸ್ತವವಾಗಿ ಧಾನ್ಯವನ್ನು ಬೀಸುತ್ತದೆ. ಚಾಲಕ ಕಲ್ಲು ನಿಶ್ಚಲ ಆಧಾರ ಕಲ್ಲಿನ ಮೇಲೆ ತಿರುಗಿ ಕಲ್ಲುಗಳ ಕತ್ತರಿಸುವಿಕೆ ಅಥವಾ ಬೀಸುವ ಕಾರ್ಯವನ್ನು ಸೃಷ್ಟಿಸುತ್ತದೆ. ಚಾಲಕ ಕಲ್ಲು ಸಾಮಾನ್ಯವಾಗಿ ಸ್ವಲ್ಪ ನಿಮ್ನವಾಗಿದ್ದರೆ ಆಧಾರಕಲ್ಲು ಸ್ವಲ್ಪ ಪೀನವಾಗಿರುತ್ತದೆ. ಇದು ಬೀಸಿದ ಹಿಟ್ಟನ್ನು ಕಲ್ಲುಗಳ ಹೊರ ಅಂಚಿನ ಕಡೆಗೆ ನಿರ್ದೇಶಿಸಲು ನೆರವಾಗುತ್ತದೆ ಮತ್ತು ಅಲ್ಲಿ ಹಿಟ್ಟನ್ನು ಸಂಗ್ರಹಿಸಬಹುದು.

ಮುಖ್ಯ ಕೋಲು ಅಥವಾ ಆಸರೆಗಂಬಿ ಮೇಲಿನ ದಂಡದ ತಲೆಗೆ ಜೋಡಣೆಗೊಂಡ ಶಿಲುಬೆಯಾಕಾರದ ಲೋಹದ ತುಂಡು ಚಾಲಕ ಕಲ್ಲಿಗೆ ಆಧಾರವಾಗಿರುತ್ತದೆ. ಇದು ಗಿರಣಿಯ ಚಾಲಕ ಕಾರ್ಯವಿಧಾನಕ್ಕೆ (ಗಾಳಿ, ಜಲ ಅಥವಾ ಇತರ ಸಾಧನ) ಜೋಡಣೆಯಾಗಿರುತ್ತದೆ.

## ಬಾಹ್ಯ ಸಂಪರ್ಕಗಳು 
* Millstone Dressing Tools
* European millstone quarries: a database 
* Abandoned Millstones - Peak District
* Video clip demonstrating millstone dressing
* Millstones & Querns on Flickr

ವರ್ಗ:ಕಲ್ಲಿನ ವಸ್ತುಗಳು
ಘರಾಣೆ

ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತದಲ್ಲಿ, **ಘರಾಣೆ** ಎಂದರೆ ಭಾರತೀಯ ಉಪಖಂಡದಲ್ಲಿನ ಸಾಮಾಜಿಕ ಸಂಘಟನೆಯ ವ್ಯವಸ್ಥೆ. ಇದು ಸಂಗೀತಗಾರರು ಅಥವಾ ನರ್ತಕರನ್ನು ವಂಶ ಅಥವಾ ಶಿಷ್ಯವೃತ್ತಿಯ ಮೂಲಕ, ಮತ್ತು ಒಂದು ನಿರ್ದಿಷ್ಟ ಸಂಗೀತ ಶೈಲಿಯ ಅನುಸರಣೆಯ ಮೂಲಕ ಸಂಬಂಧಿಸುತ್ತದೆ. ಘರಾಣೆಯು ಸಮಗ್ರ ಸಂಗೀತಶಾಸ್ತ್ರ ಸಂಬಂಧಿ ವಿಚಾರಪರಂಪರೆಯನ್ನು ಕೂಡ ಸೂಚಿಸುತ್ತದೆ. ಈ ವಿಚಾರಪರಂಪರೆಯು ಕೆಲವೊಮ್ಮೆ ಒಂದು ಘರಾಣೆಯಿಂದ ಮತ್ತೊಂದು ಘರಾಣೆಗೆ ಗಣನೀಯವಾಗಿ ಬದಲಾಗುತ್ತದೆ.

ಘರಾಣೆಗಳು ಮೂರು ಬಗೆಯದ್ದಾಗಿವೆ: ಗಾಯನ ಘರಾಣೆಗಳು, ವಾದ್ಯ ಘರಾಣೆಗಳು ಮತ್ತು ನೃತ್ಯ ಘರಾಣೆಗಳು.

ಗಾಯನ ಘರಾಣೆಗಳಲ್ಲಿ **ಖ್ಯಾಲ್ ಘರಾಣೆಗಳು**, **ಧ್ರುಪದ್ ಘರಾಣೆಗಳು**, ಮತ್ತು **ಠುಮ್ರಿ ಘರಾಣೆಗಳು** ಎಂದು ಮೂರು ವಿಭಾಗಗಳು. ಖ್ಯಾಲ್‍ನಲ್ಲಿನ ಘರಾಣೆ ವ್ಯವಸ್ಥೆಯು ಗುರು-ಶಿಷ್ಯ ಪರಂಪರೆಯಲ್ಲಿ ಮೂಲಹೊಂದಿದೆ. ಮೊಘಲ್ ಸಾಮ್ರಾಜ್ಯವು ಕ್ರಮೇಣ ಪತನವಾಗುತ್ತಿದ್ದಂತೆ ಈ ಘರಾಣೆ ಪದ್ಧತಿ ಮೇಲೆ ಬಹಳ ಪ್ರಭಾವ ಬೀರಿತು. ಕೆಲವು ಪ್ರಮುಖ ಖ್ಯಾಲ್ ಘರಾಣೆಗಳೆಂದರೆ ಗ್ವಾಲಿಯರ್ ಘರಾಣೆ, ಆಗ್ರಾ ಘರಾಣೆ, ಕಿರಾನಾ ಘರಾಣೆ, ಪಟಿಯಾಲಾ ಘರಾಣೆ, ಇಂದೋರ್ ಘರಾಣೆ ಇತ್ಯಾದಿ.

## ಬಾಹ್ಯ ಸಂಪರ್ಕಗಳು 
* Gharanas of Hindustani Music 
* Gharana Tradition, by Prof. R.C. Mehta

ವರ್ಗ:ಹಿಂದುಸ್ತಾನಿ ಸಂಗೀತ
ತಿರುಷ್ ಕಾಮಿನಿ

**ಮುರುಗೇಶನ್ ಡಿಕೇಶ್ವಾಶಂಕರ್ ತಿರುಷ್ ಕಾಮಿನಿ** (ಜನನ ೩೦ ಜುಲೈ ೧೯೯೦) ಭಾರತೀಯ ಕ್ರಿಕೆಟಿಗರಾಗಿದ್ದು, ಭಾರತೀಯ ಮಹಿಳಾ ಕ್ರಿಕೆಟ್ ತಂಡಕ್ಕಾಗಿ ೩೯ ಮಹಿಳಾ ಏಕದಿನ ಪಂದ್ಯಗಳನ್ನು ಆಡಿದ್ದಾರೆ.

## ಕ್ರಿಕೆಟ್ ವೃತ್ತಿ
ತಿರುಷ್ಕಾಮಿನಿ ತನ್ನ ಆರನೇ ವಯಸ್ಸಿನಲ್ಲಿ ಕ್ರಿಕೆಟ್‌ನಲ್ಲಿ ಆಸಕ್ತಿ ಹೊಂದಿದ್ದಳು ಮತ್ತು ಅಂದಿನಿಂದ ಅವಳ ತಂದೆ ತರಬೇತಿ ನೀಡುತ್ತಿದ್ದರು. ಅವರು ತಮ್ಮ ೮ ನೇ ವಯಸ್ಸಿನಲ್ಲಿ ೧೬ ವರ್ಷದೊಳಗಿನ ತಮಿಳುನಾಡು ರಾಜ್ಯವನ್ನು ಪ್ರತಿನಿಧಿಸಿದರು ಮತ್ತು ೧೦ ನೇ ವಯಸ್ಸಿನಲ್ಲಿ ಹಿರಿಯ ರಾಜ್ಯವನ್ನು ಪ್ರತಿನಿಧಿಸಿದರು.2 ಅವರು ೧೫ ವರ್ಷದವರಾಗಿದ್ದಾಗ ಅವರು ಅಂಡರ್ ೨೧ ಭಾರತವನ್ನು ಪ್ರತಿನಿಧಿಸಿದರು, ಅದು ಪಾಕಿಸ್ತಾನಕ್ಕೆ ಪ್ರವಾಸ ಮಾಡಿ ವುಮನ್ ಆಫ್ ದಿ ಮ್ಯಾಚ್ ಗೆದ್ದಿತು. ಅವರು ತಮ್ಮ ೧೬ ನೇ ವಯಸ್ಸಿನಲ್ಲಿ ಭಾರತವನ್ನು ಪ್ರತಿನಿಧಿಸಿದರು ಮತ್ತು ಚೊಚ್ಚಲ ಪಂದ್ಯಾವಳಿಯಲ್ಲಿ ವುಮನ್ ಆಫ್ ದಿ ಸೀರೀಸ್ ಗೆದ್ದರು. ೨೦೦೭ ರಲ್ಲಿ, ಅವರು ಅಲನ್ ಬಾರ್ಡರ್ ಗವಾಸ್ಕರ್ ವಿದ್ಯಾರ್ಥಿವೇತನವನ್ನು ಗೆದ್ದರು ಮತ್ತು ಆಸ್ಟ್ರೇಲಿಯಾದ ಬ್ರಿಸ್ಬೇನ್‌ನ ಸೆಂಟರ್ ಆಫ್ ಎಕ್ಸಲೆನ್ಸ್‌ನಲ್ಲಿ ತರಬೇತಿ ಪಡೆಯುವ ಅವಕಾಶವನ್ನು ಪಡೆದರು.

ತಿರುಷ್ಕಾಮಿನಿ ಮೂರು ಬಾರಿ ಬಿಸಿಸಿಐ ವರ್ಷದ ಆಟಗಾರ ಗೆದ್ದ ಏಕೈಕ ಮಹಿಳಾ ಕ್ರಿಕೆಟಿಗ.

ಕ್ಷೇತ್ರವನ್ನು ತಡೆಯುವುದಕ್ಕಾಗಿ ಆಟದ ಇತಿಹಾಸದಲ್ಲಿ ಘೋಷಿಸಲ್ಪಟ್ಟ ಏಕೈಕ ಮಹಿಳಾ ಕ್ರಿಕೆಟಿಗ ಅವರು.

## ವೈಯಕ್ತಿಕ ಜೀವನ
ಬೆಳೆದುಬಂದ ಆಕೆಗೆ ತಮಿಳುನಾಡಿನ ಹಾಕಿ ಆಟಗಾರನಾಗಿದ್ದ ಆಕೆಯ ತಂದೆ ದಿಕ್ವಾಶಂಕರ್ ತರಬೇತುದಾರರಾಗಿದ್ದರು. ಅವರು ಒಲಿಂಪಿಯನ್ ವಾಸುದೇವನ್ ಬಾಸ್ಕರನ್ ಅವರೊಂದಿಗೆ ಆಡಿದರು.

ತಿರುಷ್ ಕಾಮಿನಿ ಸೇಕ್ರೆಡ್ ಹಾರ್ಟ್ ಚರ್ಚ್ ಪಾರ್ಕ್ ಶಾಲೆಯಲ್ಲಿ ಶಾಲಾ ಶಿಕ್ಷಣ ಮತ್ತು ಪದವಿಪೂರ್ವ ಮತ್ತು ಎಂ.ಒ.ಪಿ.ಯಿಂದ ಸ್ನಾತಕೋತ್ತರ ಪದವಿ ಪಡೆದರು. ವೈಷ್ಣವ್ ಕಾಲೇಜ್ ಫಾರ್ ವುಮೆನ್, ಚೆನ್ನೈ. ಅವಳು ಮದ್ರಾಸ್ ವಿಶ್ವವಿದ್ಯಾಲಯದಿಂದ ತನ್ನ ಎಂಫಿಲ್ ಅನ್ನು ಸಹ ಪೂರ್ಣಗೊಳಿಸಿದಳು.

ಅವರು ಪ್ರಸ್ತುತ ದಕ್ಷಿಣ ರೈಲ್ವೆಯಲ್ಲಿ ಸಿಬ್ಬಂದಿ ಶಾಖೆಯಲ್ಲಿ ಕೆಲಸ ಮಾಡುತ್ತಿದ್ದಾರೆ ಮತ್ತು ಭಾರತೀಯ ರೈಲ್ವೆಗಾಗಿ ಆಡುತ್ತಿದ್ದಾರೆ.

## ಪ್ರಶಸ್ತಿಗಳು
*೨೦೦೭-೨೦೦೮ರ ವರ್ಷದ ಬಿಸಿಸಿಐ ಜೂನಿಯರ್ ಆಟಗಾರ 
*೨೦೦೯-೨೦೧೦ರ ವರ್ಷದ ಬಿಸಿಸಿಐ ಹಿರಿಯ ಆಟಗಾರ 
*೨೦೧೨-೨೦೧೪ರ ವರ್ಷದ ಬಿಸಿಸಿಐ ಹಿರಿಯ ಆಟಗಾರ

## ಉಲ್ಲೇಖಗಳು
ವರ್ಗ:ಭಾರತ ಮಹಿಳಾ ಕ್ರಿಕೆಟ್ ಆಟಗಾರ್ತಿಯರು
ವರ್ಗ:ಕ್ರಿಕೆಟ್ ಆಟಗಾರ
ದರಗ

[thumb|ಸಲೀಮ್ ಚಿಸ್ತಿಯ ಗೋರಿ, [ಫತೇಪುರ್ ಸಿಕ್ರಿ.]]

**ದರಗ** ಎಂದರೆ ಒಬ್ಬ ಪೂಜ್ಯ ಧಾರ್ಮಿಕ ವ್ಯಕ್ತಿಯ, ಹಲವುವೇಳೆ ಸೂಫ಼ಿ ಸಂತ ಅಥವಾ ಫಕೀರನ ಗೋರಿಯ ಮೇಲೆ ಕಟ್ಟಲಾದ ಸ್ಮಾರಕ. ಸೂಫಿಗಳು ಹಲವುವೇಳೆ ಈ ಸ್ಮಾರಕವನ್ನು ಜ಼ಿಯಾರತ್‍ಗಾಗಿ (ಧಾರ್ಮಿಕ ಭೇಟಿಗಳು ಮತ್ತು ಯಾತ್ರೆಗಳಿಗೆ ಸಂಬಂಧಿಸಿದ ಪದ) ಭೇಟಿನೀಡುತ್ತಾರೆ. ದರಗಗಳನ್ನು ಹಲವುವೇಳೆ ಖಂಗಾ ಅಥವಾ ಸತ್ರಗಳೆಂದು ಕರೆಯಲ್ಪಡುವ ಸೂಫಿಯರ ತಿನ್ನುವ ಮತ್ತು ಸಭಾ ಕೋಣೆಗಳು ಹಾಗೂ ತಂಗುಮನೆಗಳೊಂದಿಗೆ ಸಂಬಂಧಿಸಲಾಗುತ್ತದೆ. ಇವು ಸಾಮಾನ್ಯವಾಗಿ ಮಸೀದಿ, ಸಭಾ ಕೋಣೆಗಳು, ಇಸ್ಲಾಮೀ ಧಾರ್ಮಿಕ ಶಾಲೆಗಳು (ಮದ್ರಸಾಗಳು), ಶಿಕ್ಷಕ ಅಥವಾ ಉಸ್ತುವಾರಿಗಾರರಿಗಾಗಿ ನಿವಾಸಗಳು, ಆಸ್ಪತ್ರೆಗಳು ಮತ್ತು ಸಮುದಾಯ ಉದ್ದೇಶಗಳಿಗಾಗಿ ಇತರ ಕಟ್ಟಡಗಳನ್ನು ಹೊಂದಿರುತ್ತವೆ.

ದರ್ಗಾಗಳು ಮೃತ ಸಂತನ ಮಧ್ಯಸ್ಥಿಕೆ ಮತ್ತು ಆಶೀರ್ವಾದವನ್ನು ಆವಾಹಿಸಬಲ್ಲ ಪ್ರವೇಶದ್ವಾರಗಳು (ತವಸ್ಸುಲ್ ಅಥವಾ ದಾವತ್-ಎ-ಗಬೂರ್ ಪ್ರಕಾರ) ಎಂದು ಕೆಲವು ಸೂಫಿಗಳು ಮತ್ತು ಇತರ ಮುಸಲ್ಮಾನರು ನಂಬುತ್ತಾರೆ. ಇತರರು ದರ್ಗಾಗಳ ಬಗ್ಗೆ ಕಡಿಮೆ ಮಹತ್ವದ ಅಭಿಪ್ರಾಯವನ್ನು ಹೊಂದಿದ್ದು, ಕೇವಲ ಧರ್ಮಶ್ರದ್ಧೆಯುಳ್ಳ ಮೃತ ವ್ಯಕ್ತಿಗಳಿಗೆ ತಮ್ಮ ಗೌರವವನ್ನು ಸಲ್ಲಿಸುವ ಸಾಧನವಾಗಿ ಅಥವಾ ಆಧ್ಯಾತ್ಮಿಕ ಪ್ರಯೋಜನಗಳು ಸಿಗುತ್ತವೆ ಎಂದು ಪರಿಗಣಿಸಿ ಆ ಸ್ಥಳಗಳಲ್ಲಿ ಪ್ರಾರ್ಥಿಸಲು ಭೇಟಿನೀಡುತ್ತಾರೆ.

## ಉಲ್ಲೇಖಗಳು 
ವರ್ಗ:ಇಸ್ಲಾಂ
ಚಂದ್ರಶಿಲೆ

thumb|ನಯಗೊಳಿಸಿದ ಚಂದ್ರಶಿಲೆ ರತ್ನ

**ಚಂದ್ರಶಿಲೆ** (**ಚಂದ್ರಾಶ್ಮ**) ಎಂದರೆ ಫ಼ೆಲ್ಡ್‌ಸ್ಪಾರ್ ಗುಂಪಿನ ಸೋಡಿಯಮ್ ಪೊಟ್ಯಾಶಿಯಮ್ ಅಲ್ಯೂಮಿನಿಯಮ್ ಸಿಲಿಕೇಟ್ ((Na,K)AlSi3O8). ಇದು ಮುತ್ತಿನಂಥ ಹಾಗೂ ಕ್ಷೀರಸ್ಫಟಿಕತ್ವವುಳ್ಳ ಹೊಳಪನ್ನು ಪ್ರದರ್ಶಿಸುತ್ತದೆ. ಒಂದು ಪರ್ಯಾಯ ಹೆಸರೆಂದರೆ *ಹೆಕಟೊಲೈಟ್*.

## ಇತಿಹಾಸ 
ಚಂದ್ರಶಿಲೆಯನ್ನು ಪ್ರಾಚೀನ ನಾಗರೀಕತೆಗಳು ಸೇರಿದಂತೆ ಸಹಸ್ರಮಾನಗಳಿಂದ ಆಭರಣಗಳಲ್ಲಿ ಬಳಸಲಾಗಿದೆ. ರೋಮನ್ನರು ಚಂದ್ರಶಿಲೆಯನ್ನು ಮೆಚ್ಚಿಕೊಳ್ಳುತ್ತಿದ್ದರು, ಮತ್ತು ಅದು ಚಂದ್ರನ ಘನೀಕೃತ ಕಿರಣಗಳಿಂದ ಉದ್ಭವಿಸುತ್ತದೆ ಎಂದು ನಂಬಿದ್ದರು. ರೋಮನ್ನರು ಮತ್ತು ಗ್ರೀಕರು ಇಬ್ಬರೂ ಚಂದ್ರಶಿಲೆಯನ್ನು ತಮ್ಮ ಚಂದ್ರ ದೇವತೆಗಳೊಂದಿಗೆ ಸಂಬಂಧಿಸಿದ್ದರು. ಹೆಚ್ಚು ಇತ್ತೀಚಿನ ಇತಿಹಾಸದಲ್ಲಿ, ಚಂದ್ರಶಿಲೆಯು ಆರ್ಟ್ ನೋವೊ ಅವಧಿಯಲ್ಲಿ ಜನಪ್ರಿಯವಾಯಿತು; ಫ಼್ರೆಂಚ್ ಅಕ್ಕಸಾಲಿಗ ರನೆ ಲಲಿಕ್ಯ ಹಾಗೂ ಅನೇಕ ಇತರರು ಈ ಶಿಲೆಯನ್ನು ಬಳಸಿ ಭಾರೀ ಪ್ರಮಾಣದ ಆಭರಣಗಳನ್ನು ಸೃಷ್ಟಿಸಿದರು.

## ಉಲ್ಲೇಖಗಳು 
ವರ್ಗ:ರತ್ನದ ಕಲ್ಲುಗಳು
ದಳ್ಳಾಳಿ ರುಸುಮು

**ದಳ್ಳಾಳಿ ರುಸುಮು** ಕೊಡಲಾದ ಸೇವೆಗಳಿಗೆ ಅಥವಾ ಮಾರಾಟಮಾಡಲಾದ ಉತ್ಪನ್ನಗಳಿಗೆ ನೀಡಲಾದ ಚರ ಸಂದಾಯದ ಸಂಭಾವನೆಯ ಒಂದು ರೂಪ. ದಳ್ಳಾಳಿ ರುಸುಮುಗಳು ಮಾರಾಟಗಾರರನ್ನು ಪ್ರೇರೇಪಿಸುವ ಮತ್ತು ಪುರಸ್ಕರಿಸುವ ಒಂದು ಸಾಮಾನ್ಯ ವಿಧಾನವಾಗಿವೆ. ನಿರ್ದಿಷ್ಟ ಮಾರಾಟ ವರ್ತನೆಗಳನ್ನು ಪ್ರೋತ್ಸಾಹಿಸಲು ಕೂಡ ದಳ್ಳಾಳಿ ರುಸುಮುಗಳನ್ನು ವಿನ್ಯಾಸಗೊಳಿಸಲಾಗಿರಬಹುದು. ಉದಾಹರಣೆಗೆ, ಭಾರೀ ರಿಯಾಯಿತಿಗಳನ್ನು ನೀಡುವಾಗ ದಳ್ಳಾಳಿ ರುಸುಮುಗಳನ್ನು ಕಡಿಮೆ ಮಾಡಬಹುದು. ಅಥವಾ ಸಂಸ್ಥೆಯು ಪ್ರಚಾರಮಾಡಲು ಬಯಸುವ ನಿರ್ದಿಷ್ಟ ಉತ್ಪನ್ನಗಳನ್ನು ಮಾರಾಟ ಮಾಡುವಾಗ ದಳ್ಳಾಳಿ ರುಸುಮುಗಳನ್ನು ಹೆಚ್ಚಿಸಬಹುದು. ದಳ್ಳಾಳಿ ರುಸುಮುಗಳನ್ನು ಸಾಮಾನ್ಯವಾಗಿ ಮಾರಾಟ ಪ್ರೋತ್ಸಾಹ ಕಾರ್ಯಕ್ರಮದ ಚೌಕಟ್ಟಿನಲ್ಲಿ ಕಾರ್ಯಗತಗೊಳಿಸಲಾಗುತ್ತದೆ. ಇದು ಒಂದು ಅಥವಾ ಅನೇಕ ರುಸುಮು ಯೋಜನೆಗಳನ್ನು ಒಳಗೊಳ್ಳಬಹುದು (ಸಾಮಾನ್ಯವಾಗಿ ಪ್ರತಿಯೊಂದು ಪ್ರಾಂತ್ಯ, ಸ್ಥಾನ ಅಥವಾ ಉತ್ಪನ್ನಗಳ ಸಂಯೋಜನೆಯ ಮೇಲೆ ಆಧಾರಿತವಾಗಿರುತ್ತದೆ).

ಸಂದಾಯಗಳನ್ನು ಹಲವುವೇಳೆ ಆದಾಯದ ಪ್ರತಿಶತವನ್ನು ಬಳಸಿ ಲೆಕ್ಕಹಾಕಲಾಗುತ್ತದೆ. ಇದು ವ್ಯಾಪಾರಸಂಸ್ಥೆಗಳಿಗೆ ಮೂಲಧನ-ದಳ್ಳಾಳಿ ಸಮಸ್ಯೆಯನ್ನು ಉದ್ಯೋಗಿಗಳ ಹಿತಾಸಕ್ತಿಗಳನ್ನು ವ್ಯಾಪಾರಸಂಸ್ಥೆಯ ಹಿತಾಸಕ್ತಿಗಳೊಂದಿಗೆ ಪುನಃ ಸರಿಹೊಂದಿಸಲು ಪ್ರಯತ್ನಿಸುವ ಮೂಲಕ ಪರಿಹರಿಸುವ ದಾರಿಯಾಗಿರುತ್ತದೆ.

## ಉಲ್ಲೇಖಗಳು 
ವರ್ಗ:ಅರ್ಥಶಾಸ್ತ್ರ
ಕೇನ್ ರೀಚಾರ್ಡ್ಸನ್

thumb|ಕೇನ್ ರೀಚಾರ್ಡ್ಸನ್
**ಕೇನ್ ರೀಚಾರ್ಡ್ಸನ್**, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ವೇಗದ ಬೌಲರ್ ಹಾಗೂ ಕೆಳ ಕ್ರಮಾಂಕದ ಬಲಗೈ ಬ್ಯಾಟ್ಸ್ಮನ್. ದೇಶೀಯ ಕ್ರಿಕೆಟ್ನಲ್ಲಿ ಅಡಿಲೆಡ್ ಸ್ಟ್ರೈಕರ್ಸ್, ಮೆಲ್ಬೋರ್ನ್ ರೇನೆಗೇಡ್ಸ್ ಹಾಗೂ ಸೌತ್ ಆಸ್ಟ್ರೇಲಿಯಾ ತಂಡಗಳಿಗೆ ಆಡುತ್ತಾರೆ. ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ೨೦೧೩ರಲ್ಲಿ ಪುಣೆ ವಾರಿಯರ್ಸ್ ಇಂಡಿಯಾ ತಂಡದಿಂದ ಪಾದಾರ್ಪಣೆ ಮಾಡಿದ ಕೇನ್, ಕೊನೆಯ ಬಾರಿ ೨೦೧೬ರಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡಕ್ಕೆ ಆಡಿದ್ದರು.

## ಆರಂಭಿಕ ಜೀವನ 
ನಥಾನ್ ರವರು ಫೆಬ್ರವರಿ ೧೨, ೧೯೯೧ ಆಸ್ಟ್ರೇಲಿಯಾದ ಎದುಂಡ, ಸೌತ್ ಆಸ್ಟ್ರೇಲಿಯಾದಲ್ಲಿ ಜನಿಸಿದರು. ಇವರು ೨೦೦೮-೯ರ ಬಿಗ್ ಬ್ಯಾಷ್ ಸರಣಿಯಲ್ಲಿ ಸಧ್ರನ್ ರೆಡ್ ಬ್ಯಾಕ್ಸ್ ತಂಡದಿಂದ ಟಿ೨೦ ಕ್ರಿಕೆಟ್ ಹಾಗೂ ಫ್ರೋಡ್ ರೇಂಜರ್ ಸರಣಿ ಮೂಲಕ ಏಕದಿನ ಕ್ರಿಕೆಟ್ ನಲ್ಲಿ ಪದಾರ್ಪಣೆ ಮಾಡಿದರು. ನಂತರ ೨೦೦೯ರಲ್ಲಿ ಆಸ್ಟ್ರೇಲಿಯಾದ ೧೯ರ ವಯೋಮಿತಿ ಕ್ರಿಕೆಟ್ ತಂಡದ ಸದಸ್ಯರಾಗಿ ಭಾರತದ ವಿರುದ್ಧದ ಸರಣಿಗೆ ಆಯ್ಕೆ ಆದರು, ನಂತರ  ೨೦೧೦ರ ವಿಶ್ವಕಪ್ ಗೆ ಆಯ್ಕೆ ಆದರು.

## ವೃತ್ತಿ ಜೀವನ 
ಫೆಬ್ರವರಿ ೨೧, ೨೦೧೧ರಲ್ಲಿ ಅಡಿಲೇಡ್ ಸೌತ್ ಆಸ್ಟ್ರೇಲಿಯಾ ಹಾಗೂ ಕ್ವೀನ್ಸ್ ಲ್ಯಾಂಡ್ ವಿರುಧ್ಧ ನಡೆದ ಪಂದ್ಯದ ಮೂಲಕ ಇವರು ಪ್ರಥಮ ದರ್ಜೆ ಕ್ರಿಕೆಟಿಗೆ ಪಾದಾರ್ಪನೆ ಮಾಡಿದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಜನವರಿ ೧೩, ೨೦೧೩ ರಂದು ಅಡಿಲೇಡ್ ನಲ್ಲಿ ಶ್ರೀಲಂಕಾ ವಿರುಧ್ಧ ನಡೆದ ಎರಡನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಅಕ್ತೋಬರ್ ೦೫, ೨೦೧೪ ರಂದು ದುಬೈನಲ್ಲಿ ಪಾಕಿಸ್ತಾನ ವಿರುಧ್ಧ ನಡೆದ ಏಕೈಕ ಟಿ೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ೨೦ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೨೨** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೧೫** ಪಂದ್ಯಗಳು

### ವಿಕೇಟ್ಗಳು 
#ಏಕದಿನ ಪಂದ್ಯಗಳಲ್ಲಿ: **೩೪**
#ಟಿ-೨೦ ಪಂದ್ಯಗಳಲ್ಲಿ: **೧೭**

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ಚಕಮಕಿ ಕಲ್ಲು

thumb

**ಚಕಮಕಿ ಕಲ್ಲು** ಸಿಲಿಕದ ಅಸ್ಫಟಿಕ ರೂಪದಿಂದಾದ ಶಿಲೆ (ಫಿಂಟ್). ಬೆಣಚುಕಲ್ಲಿನ ಇನ್ನೊಂದು ರೂಪ. ಬಣ್ಣ ಕಪ್ಪು ಅಥವಾ ಊದಾ ಕಪ್ಪು. ಚಕಮಕಿ ಕಲ್ಲು ಮುಖ್ಯವಾಗಿ ಉಂಡೆ ಇಲ್ಲವೆ ಮುದ್ದೆಮುದ್ದೆಯಾಗಿ ಚಾಕ್ ಮತ್ತು ಸುಣ್ಣ ಶಿಲೆಗಳಲ್ಲಿ ದೊರೆಯುತ್ತದೆ. ಇದು ಬಲು ಕಠಿಣ ಹಾಗೂ ತೂಕವಾದ ಕಲ್ಲು. ಇದರ ಕಾಠಿಣ್ಯಾಂಕ 7.5. ಇದನ್ನು ಸುತ್ತಿಗೆಯಿಂದ ಬಡಿದಾಗ ಹೋಳುಗಳಾಗಿ ಒಡೆಯುತ್ತದೆ. ಮೈಗಳು ಸಿಬಿರು ಸಿಬಿರಾಗಿರುತ್ತವೆ. ಹೋಳುಮೈಯ ಒಳಭಾಗದಲ್ಲಿ ಉಕ್ಕಿನಂಥ ಊದಾಬಣ್ಣವನ್ನೂ ಹೊರಭಾಗದಲ್ಲಿ ಬಿಳಿಯ ಬಣ್ಣವನ್ನೂ ಕಾಣಬಹುದು. ಆದಿಮಾನವನಿಗೂ ಈ ಶಿಲೆಗಳಿಗೂ ಬಹಳ ನಂಟು. ಆತ ಈ ಶಿಲೆಯಿಂದಲೇ ಆಯುಧಗಳನ್ನು ನಿರ್ಮಿಸುತ್ತಿದ್ದ. ಅಲ್ಲದೆ ಬೆಂಕಿಯನ್ನು ಆವಿಷ್ಕರಿಸಿದ್ದು ಪ್ರಾಯಶಃ ಚಕಮಕಿಯಿಂದ ಹೊರಟ ಕಿಡಿಯಿಂದ. ಹದಿನೆಂಟನೆಯ ಶತಮಾನದ ಅಂತ್ಯದವರೆಗೂ ಈ ಕಲ್ಲಿನಿಂದ ಚಕಮಕಿ ಮೀಟಿಕೆಗಳನ್ನು (ಫ್ಲಿಂಟ್ ಲಾಕ್ಸ್) ತಯಾರಿಸಿ ಬಂದೂಕಗಳಲ್ಲಿ ಅಳವಡಿಸುತ್ತಿದ್ದರು. ಹತ್ತಿಯನ್ನು ಚಕಮಕಿ ಕಲ್ಲಿನ ಮೇಲಿಟ್ಟು ಒಂದು ಕೈಯಲ್ಲಿ ಹಿಡಿದು ಮತ್ತೊಂದು ಕೈಯಿಂದ ಉಕ್ಕಿನ ಚೂರನ್ನು ಒಂದೆರಡು ಬಾರಿ ಚಕಮಕಿಸಿದರೆ ಸಾಕು. ಅದರಿಂದ ಬರುವ ಕಿಡಿಯಿಂದ ಹತ್ತಿ ಹೊತ್ತಿಕೊಂಡು ಬೆಂಕಿ ಸಿದ್ಧವಾಗುತ್ತದೆ. ಅಶುದ್ಧವಾದ ಚಕಮಕಿಗೆ ಚರ್ಟ್‍ಶಿಲೆ ಎಂದು ಹೆಸರು. ಈ ಕಲ್ಲು ಮಂದವಾದ ಪೊರೆಗಳಲ್ಲಿ ಅಪಾರದರ್ಶಕ, ಸೂಕ್ಷ್ಮ ತೆಳುಪೊರೆಗಳಲ್ಲಿ ಪಾರದರ್ಶಕ. ಅತಿ ಕಾಠಿಣ್ಯ ಮತ್ತು ಬಣ್ಣದಿಂದಾಗಿ ಇದರ ಉಪಯುಕ್ತತೆ ಹೆಚ್ಚು. ಕಪ್ಪು ಚಕಮಕಿಯನ್ನು ಅಕ್ಕಸಾಲಿಗರು ಹಾಗೂ ಚಿನ್ನ ವ್ಯಾಪಾರಿಗಳು ಚಿನ್ನದ ಪರಿಶುದ್ಧತೆಯನ್ನು ಪರೀಕ್ಷಿಸುವ ಒರೆಗಲ್ಲುಗಳನ್ನಾಗಿ ಉಪಯೋಗಿಸುತ್ತಾರೆ. 

ಒಳ್ಳೆಯ ದರ್ಜೆಯ ಚಕಮಕಿ ಕಲ್ಲು ಬಿಲ್ಜಿಯಮ್, ಇಂಗ್ಲೆಂಡ್ ಹಾಗೂ ಪ್ಯಾರಿಸುಗಳಲ್ಲಿ ದೊರೆಯುವುದು. ಭಾರತದಲ್ಲಿ ಇದು ಬೆಸಾಲ್ಟ್ ಎಂಬ ಅಗ್ನಿಶಿಲೆ ದೊರೆಯುವ ಪ್ರದೇಶಗಳಲ್ಲಿ ಜಾಸ್ಟರ್, ಅಗೇಟ್, ಚಾಲ್ಸ್ ಡನಿ ಮತ್ತು ಚರ್ಟುಗಳೊಂದಿಗೆ ಸಿಕ್ಕುತ್ತದೆ. ಈ ಖನಿಜಗಳೆಲ್ಲವೂ ದಖನ್ ಟ್ರಾಪ್ ಮತ್ತು ರಾಜಮಹಲ್ ಟ್ರಾಪುಗಳಲ್ಲಿ ಹೇರಳವಾಗಿ ಇವೆ. ಗೋದಾವರಿ, ಕೃಷ್ಣ ಮತ್ತು ನರ್ಮದ ನದಿಗಳಲ್ಲೂ ಚಕಮಕಿ ಉಂಡೆಗಳನ್ನು ಕಾಣಬಹುದು. ಕರ್ನಾಟಕದಲ್ಲಿ ಗುಲ್ಬರ್ಗ, ಬೆಳಗಾಂವಿ, ಬಿಜಾಪುರ ಹಾಗೂ ಬೀದರ್ ಜಿಲ್ಲೆಗಳಲ್ಲಿ ದೊರೆಯುತ್ತದೆ.

## ಬಾಹ್ಯ ಸಂಪರ್ಕಗಳು
* Flint Architecture of East Anglia Book by Stephen Hart
* Flintsource.net European Artefacts – detailed site
* Flint circles and paramoudra – Beeston Bump 
* Paramoudras and flint circles photograph collection
* Winchester Cathedral Close
* Flint and the Conservation of Flint Buildings Introduction to the historical use of flint in construction and the repair and conservation of historic flint buildings

ವರ್ಗ:ಸಂಚಿತ ಶಿಲೆಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಟ್ರಾವಿಸ್ ಹೆಡ್

**ಟ್ರಾವಿಸ್ ಮಕೇಲ್ ಹೆಡ್**, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಅಗ್ರ ಕ್ರಮಾಂಕದ ಎಡಗೈ ಆಟಗಾರ. ಇವರು ಬಲಗೈ ಆಫ್ ಬ್ರೇಕ್ ಬೌಲರ್. ದೇಶೀಯ ಕ್ರಿಕೆಟ್ನಲ್ಲಿ ಅಡಿಲೇಡ್ ಸ್ಟ್ರೈಕರ್ಸ್ ಹಾಗೂ ಸೌತ್ ಆಸ್ಟ್ರೇಲಿಯಾ ತಂಡಗಳಿಗೆ ಆಡುತ್ತಾರೆ. ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ೨೦೧೬ರಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರ ಪದಾರ್ಪಣೆ ಮಾಡಿದ್ದು, ಕೊನೆಯ ಬಾರಿ ೨೦೧೭ರ ಆವೃತ್ತಿಯಲ್ಲಿ ಆಡಿದ್ದರು.

## ಆರಂಭಿಕ ಜೀವನ 
ಟ್ರಾವಿಸ್ ರವರು ಡಿಸೆಂಬರ್ ೨೯, ೧೯೯೩ರಲ್ಲಿ ಆಸ್ಟ್ರೇಲಿಯಾದ ಅಡಿಲೇಡ್ ನಲ್ಲಿ ಜನಿಸಿದರು. ಟ್ರಾವಿಸ್ ತಮ್ಮ ಬಾಲ್ಯದಲ್ಲಿ ಅಡಿಲೇಡ್ ನ ಕ್ರೈಗ್ ಕ್ರಿಕೆಟ್ ಕ್ಲಬ್ ನಲ್ಲಿ ಆಡಲು ಪ್ರಾರಂಭಿಸಿದರು. ನಂತರ ಸೌತ್ ಆಸ್ಟ್ರೇಲಿಯಾದ ೧೫ರ ವಯೋಮಿತಿ ಹಾಗೂ ೧೯ ವಯೋಮಿತಿ ತಂಡದಲ್ಲಿ ಸ್ಥಾನ ಪಡೆದರು. ತಮ್ಮ ೧೭ ವಯಸ್ಸಿನಲ್ಲಿ ಇವರು ಆಸ್ಟ್ರೇಲಿಯಾದ ೧೯ರ ವಯೋಮಿತಿಯ ರಾಷ್ಟ್ರೀಯ ತಂಡದಲ್ಲಿ ಸ್ಥಾನ ಪಡೆದರು. ಇದರಲ್ಲಿ ೨೦೧೨ ಇಸವಿಯಲ್ಲಿ ನಡೆದ ೧೯ರ ವಯೋಮಿತಿ ವಿಶ್ವಕಪ್ ಸೇರಿದಂತೆ ಒಟ್ಟು ೧೯ ಪಂದ್ಯವನ್ನು ಆಡಿದ್ದರು.

## ವೃತ್ತಿ ಜೀವನ 
ಟ್ರಾವಿಸ್ ಫೆಬ್ರವರಿ ೦೨, ೨೦೧೨ರಲ್ಲಿ ಅಡಿಲೇಡ್ ನಲ್ಲಿ ಸೌತ್ ಆಸ್ಟ್ರೇಲಿಯಾ ಹಾಗೂ ವಿಕ್ಟೋರಿಯಾ ವಿರುಧ್ಧ ನಡೆದ ಪಂದ್ಯದ ಮೂಲಕ ಇವರು ಪ್ರಥಮ ದರ್ಜೆ ಕ್ರಿಕೆಟಿಗೆ ಪಾದಾರ್ಪನೆ ಮಾಡಿದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಟ್ರಾವಿಸ್ ರವರು ಜೂನ್ ೧೩, ೨೦೧೬ ರಂದು ಬಿಸೆಟ್ಟೇರ್ ನಲ್ಲಿ ವೆಸ್ಟ್ ಇಂಡೀಸ್ ವಿರುಧ್ಧ ನಡೆದ ಐದನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಜನವರಿ ೨೬, ೨೦೧೬ ರಂದು ಅಡಿಲೇಡ್ ನಲ್ಲಿ ಭಾರತದ ವಿರುಧ್ಧ ನಡೆದ ಮೊದಲ ಟಿ೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ೨೦ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಅಕ್ತೋಬರ್ ೦೭, ೨೦೧೮ ರಂದು ದುಬೈನಲ್ಲಿ ಪಾಕಿಸ್ತಾನದ ವಿರುಧ್ಧ ನಡೆದ ಮೊದಲ ಟೆಸ್ಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟೆಸ್ಟ್ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಜನವರಿ ೨೬, ೨೦೧೬ ರಂದು ಅಡಿಲೇಡ್ ನಲ್ಲಿ ಭಾರತದ ವಿರುಧ್ಧ ನಡೆದ ಮೊದಲ ಟಿ೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ೨೦ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೪೨** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೧೬** ಪಂದ್ಯಗಳು
*ಟೆಸ್ಟ್ ಕ್ರಿಕೆಟ್ : **೧೨** ಪಂದ್ಯಗಳು

### ಶತಕಗಳು 
#ಏಕದಿನ ಪಂದ್ಯಗಳಲ್ಲಿ : **೦೧**
#ಟೆಸ್ಟ್ ಪಂದ್ಯಗಳಲ್ಲಿ : **೦೧**

### ಅರ್ಧ ಶತಕಗಳು 
#ಏಕದಿನ ಪಂದ್ಯಗಳಲ್ಲಿ : **೧೦**
#ಟೆಸ್ಟ್ ಪಂದ್ಯಗಳಲ್ಲಿ : **೦೬**

### ವಿಕೆಟ್ಗಳು 
#ಏಕದಿನ ಪಂದ್ಯಗಳಲ್ಲಿ: **೧೨**
#ಟಿ-೨೦ ಪಂದ್ಯಗಳಲ್ಲಿ: **೦೧**

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ಶೈನ್ ಶೆಟ್ಟಿ

**ಶೈನ್ ಶೆಟ್ಟಿ**  ಭಾರತೀಯ ನಟ, ನಿರೂಪಕ ಹಾಗೂ  ಗಾಯಕ. ಇವರು ಪ್ರಧಾನವಾಗಿ ಕನ್ನಡ ಮತ್ತು ತುಳು ಚಲನಚಿತ್ರೋದ್ಯಮಗಳಲ್ಲಿ ಕೆಲಸ ಮಾಡುತ್ತಾರೆ. ಅವರು ಕನ್ನಡ ರಿಯಾಲಿಟಿ ಶೋ **ಬಿಗ್ ಬಾಸ್ ಕನ್ನಡ** - ಸೀಸನ್ ೭ ರ ವಿಜೇತರು.

=ಬಾಲ್ಯ ಮತ್ತು ಶಿಕ್ಷಣ=
ಶೈನ್ ಶೆಟ್ಟಿಯವರು ೧೯೯೧ ರ ಏಪ್ರಿಲ್ ೦೪ ರಂದು ಉಡುಪಿಯಲ್ಲಿ ಜನಿಸಿದರು. ಇವರ ತಂದೆ ಶರಚಂದ್ರ ಶೆಟ್ಟಿ ಮತ್ತು ತಾಯಿ ಇಂದಿರಾ ಶೆಟ್ಟಿ. ಶೈನ್ ಶೆಟ್ಟಿಯವರು ತಮ್ಮ ಶಾಲಾ ಶಿಕ್ಷಣವನ್ನು ಕುಂದಾಪುರದಲ್ಲಿ ಪೂರೈಸಿದರು. ‘**ಮೀರಾ ಮಾಧವ**’ (೨೦೧೩) ಕನ್ನಡ ಧಾರಾವಾಹಿಯ ಮೂಲಕ ನಟನಾ ವೃತ್ತಿ ಪ್ರಾರಂಭಿಸಿದರು.

=ವೃತ್ತಿಜೀವನ=
*೨೦೧೪ ರಲ್ಲಿ,  ‘**ಸ್ಟಾರ್ ಸಿಂಗರ್**’ ಹಾಡುವ ರಿಯಾಲಿಟಿ ಶೋ
*೨೦೧೪-೧೫ ಸ್ವಲ್ಪ ಅಡ್ಜಸ್ಟ್ ಮಾಡ್ಕೊಳ್ಳಿ  
*೨೦೧೩ರಲ್ಲಿ **ಮೀರಾ ಮಾಧವ** ಧಾರವಾಹಿ 
*೨೦೧೫ ರಲ್ಲಿ ಲಕ್ಷ್ಮಿ ಬಾರಮ್ಮ ಧಾರಾವಾಹಿ
*೨೦೧೪ ರಲ್ಲಿ ‘**ಕಾ**’ ಚಿತ್ರ 
*೨೦೧೬ ಕುಡ್ಲ ಕೆಫೆ,ಅಸ್ಥಿತ್ವ,ಗ್ವಾನಾ ಯಜ್ಞ.
*ಶೈನ್‌ ಶೆಟ್ಟಿ ಹಿರಿ ಕನಸು

=ಉಲ್ಲೇಖಗಳು=

ವರ್ಗ:ಕಿರುತೆರೆ ನಟನಟಿಯರು
ಆನಂದ ನಗರ

= ಆನಂದ ನಗರ =
ಆನಂದ ನಗರ ಬೆಂಗಳೂರು ನಗರದ ಉತ್ತರ ಭಾಗದಲ್ಲಿ ಇರುವ ಒಂದು ಬಡಾವಣೆ. ಆನಂದ ನಗರ ಹೆಬ್ಬಾಳ ವಿಧಾನಸಭಾ ಕ್ಷೇತ್ರಕ್ಕೆ ಸೇರಿದೆ. ಈ ಬಡಾವಣೆಯು ಬೆಂಗಳೂರು ಬಳ್ಳಾರಿ ರಸ್ತೆ ಅಥವಾ ಬೆಂಗಳೂರು ಅಂತಾರಾಷ್ಟ್ರೀಯ ನಿಲ್ದಾಣ ರಸ್ತೆಗೆ ಹೊಂದುಕೊಂಡಿದೆ. ಪ್ರಖ್ಯಾತ ಹೆಬ್ಬಾಳ ಕೆರೆಯು ಆನಂದ ನಗರದಿಂದ ೧.೫ ಕಿಲೋಮೀಟರ್ ದೂರದಲ್ಲಿದೆ. ಇಲ್ಲಿನ ಪಿನ್ ಕೋಡ್ ೫೬೦೦೨೪.

## ಭೌಗೋಳಿಕತೆ 
ಆನಂದ ನಗರವನ್ನು ಚಿಕ್ಕ ಚಿಕ್ಕ ಉಪ ಬಡಾವಣೆಗಳಾಗಿ ವಿಂಗಡಿಸಲಾಗಿದೆ.ಅವುಗಳು ಯಾವುದೆಂದರೆ - ಎಸ್ ಬಿ ಎಂ ಲೇಔಟ್, ಆರ್ ಬಿ ಐ ಲೇಔಟ್, ಎಂ ಎಸ್ ಎಚ್ ಲೇಔಟ್, ಎಚ್ ಎಂ ಟಿ ಲೇಔಟ್ ಎ ಜಿ ಎಸ್ ಲೇಔಟ್ ಮತ್ತು ಆನಂದ ನಗರ ಒಂದನೇ ಬ್ಲಾಕ್. ಇಲ್ಲಿ ಹಲವಾರು ಉದ್ಯಾನವನಗಳನ್ನು ಕಾಣಬಹುದು. ಈ ಉದ್ಯಾನವನಗಳಲ್ಲಿ ಮಕ್ಕಳ ಆಟಿಕೆಗಳು ಹಾಗು ವ್ಯಾಯಾಮ ಉಪಕರಣಗಳನ್ನು ಅಳವಡಿಸಲಾಗಿದೆ. ಇಲ್ಲಿನ ರಸ್ತೆಗಳು ಮತ್ತು ಉದ್ಯಾನವನಗಳಲ್ಲಿ ಸಾಕಷ್ಟು ಮರ ಗಿಡಗಳಿರುವುದರಿಂದ ತಂಪಾದ ವಾತಾವರಣ ಕಂಡು ಬರುತ್ತದೆ.

## ಸ್ಥಳ 
ಆನಂದ ನಗರವು ಹೆಬ್ಬಾಳ, ಗಂಗಾ ನಗರ ಹಾಗು ಆರ್ ಟಿ ನಗರಗಳಿಂದ ಸುತ್ತುವರೆದಿದೆ. ಇದು ಹೆಚ್ಚಾಗಿ ವಸತಿ ಪ್ರದೇಶವಾಗಿದ್ದು, ವಾಣಿಜ್ಯ ಚಟುವಟಿಕೆಗಳಿಗೆ ಗಂಗಾ ನಗರ ಅಥವಾ ಆರ್ ಟಿ ನಗರಕ್ಕೆ ಹೋಗಬೇಕಿದೆ. ಆನಂದ ನಗರವು ಕೆಂಪೇಗೌಡ ಬಸ್ ನಿಲ್ದಾಣದಿಂದ ಸುಮಾರು ೯ ಕಿಲೋಮೀಟರ್ ದೂರದಲ್ಲಿದೆ ಮತ್ತು ಕೆಂಪೇಗೌಡ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದಿಂದ ೨೮ ಕಿಲೋಮೀಟರ್ ದೂರದಲ್ಲಿದೆ. ಜನರಿಗೆ ಸಹಾಯವಾಗಲು ಇಲ್ಲಿ ಭಾರತೀಯ ಸ್ಟೇಟ್ ಬ್ಯಾಂಕ್, ಪಂಜಾಬ್ ನ್ಯಾಷನಲ್ ಬ್ಯಾಂಕ್ ಶಾಖೆಗಳು ಹಾಗು ಎ ಟಿ ಎಂ ಗಳಿವೆ. ಏಟ್ರಿಯಾ ಕಾಲೇಜಿನ ಬಳಿ ಆನಂದ ನಗರ ಅಂಚೆ ಕಚೇರಿಯನ್ನು ಕಾಣಬಹುದು.

## ಶಿಕ್ಷಣ 
ಆನಂದ ನಗರದಲ್ಲಿ ಕಂಡು ಬರುವ ಪ್ರಮುಖ ವಿದ್ಯಾ ಸಂಸ್ಥೆಗಳೆಂದರೆ

೧. ಏಟ್ರಿಯಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ

೨. ವಿದ್ಯಾವಾಹಿನಿ ಪದವಿಪೂರ್ವ ಕಾಲೇಜು

೩. ವಿದ್ಯಾವಾಹಿನಿ ಪದವಿ ಕಾಲೇಜು

೪. ವಿದ್ಯಾವಾಹಿನಿ ಶಾಲೆ

೫. ನ್ಯಾಷನಲ್ ಸ್ಕೂಲ್ ಆಫ್ ಜರ್ನಲಿಸಂ

೬. ಸರ್ಕಾರಿ ಹಿರಿಯ ಪ್ರಾಥಮಿಕ ಶಾಲೆ

## ಧಾರ್ಮಿಕ ಸ್ಥಳಗಳು 
ಆನಂದ ನಗರದಲ್ಲಿ ಕಂಡು ಬರುವ ಧಾರ್ಮಿಕ ಸ್ಥಳಗಳು

೧. ಶಿವ ವಿಷ್ಣು ಮಂದಿರ

೨. ಗಂಗಾಧರೇಶ್ವರ ದೇವಸ್ಥಾನ

೩. ಶ್ರೀ ಶಿರಡಿ ಸಾಯಿ ಬಾಬಾ ಮಂದಿರ

ವರ್ಗ:ಬೆಂಗಳೂರು ನಗರ ಪ್ರದೇಶಗಳು
ವರ್ಗ:ಬೆಂಗಳೂರು ನಗರ ಜಿಲ್ಲೆ
ಚರಗ

## ಚರಗ 
ಹೈದರಾಬಾದ್ ಕರ್ನಾಟಕ ಪ್ರದೇಶದಲ್ಲಿ ರೈತರು ತಮ್ಮ ತಮ್ಮ ಹೊಲಗಳಲ್ಲಿ ಬೆಳೆದು ನಿಂತ ಪೈರು ಹಾಗೂ ಭೂಮಿ ತಾಯಿಗೆ ಪೂಜೆ ಸಲ್ಲಿಸಿ ನೈವೇದ್ಯ ಅರ್ಪಿಸುವುದನ್ನು ಚರಗ ಎನ್ನುತ್ತಾರೆ.

## ಚರಗ ಚೆಲ್ಲುವ ಆಚರಣೆ 
ರೈತರು ತಾವು ಬೆಳೆದ ಬೆಳೆಗೆ ಸಂತೃಪ್ತಿ ಪಡಿಸಲು ಚರಗವನ್ನು ಚೆಲ್ಲುತ್ತಾರೆ. ದೇಶದ ಬೆನ್ನೆಲುಬಾದ ರೈತ ತನಗೆ ಎಷ್ಟೇ ಕಷ್ಟ ಬಂದರೂ ಕೆಲ ಸಂಪ್ರದಾಯಗಳನ್ನು ಇಂದಿಗೂ ತಪ್ಪದೇ ಮುಂದುವರಿಸಿಕೊಂಡು ಹೋಗುತ್ತಿದ್ದಾನೆ.

ಇಲ್ಲಿ ರೈತರು ಹೊಲದಲ್ಲಿಯೇ ಅಡುಗೆಯನ್ನು ಮಾಡುತ್ತಾರೆ. ಅನ್ನ, ಸಾರು, ಹುಗ್ಗಿ, ಬದನೆಕಾಯಿ ಪಲ್ಯ ಇತ್ಯಾದಿಯನ್ನು ಮಾಡಿ ಹೊಲದ ತುಂಬ ಚೆಲ್ಲುತ್ತಾ ಭೂಮಿತಾಯಿಯನ್ನು ಶಾಂತಿ ಅಥವಾ ಸಂತೃಪ್ತಿಗೊಳಿಸಿ ಬೆಳೆಯನ್ನು ಅಥವಾ ಫಸಲನ್ನು ಹೆಚ್ಚಿಗೆ ನೀಡಲೆಂದು ಬೇಡಿಕೊಳ್ಳುತ್ತಾರೆ. ಕೆಲವರು ಮನೆಯಲ್ಲಿ ಅಡುಗೆಯನ್ನು ಮಾಡಿಕೊಂಡು ಬಂಡಿಯಲ್ಲಿ ತೆರಳುತ್ತಾರೆ. ಇನ್ನೊಂದು ವಿಶೇಷವೆಂದರೆ ಚರಗ ಚೆಲ್ಲುವಾಗ ಯಾರೊಬ್ಬರು ಮಾತನಾಡುವಂತಿಲ್ಲ. ಹೊಲಿಗ್ಯಾ ಹೊಲಿಗ್ಯಾ...ಎಂದು ಗದ್ದೆ ತುಂಬಾ ಚರಗವನ್ನು ಚೆಲ್ಲಿ ರೈತರು ಗದ್ದೆಯಲ್ಲಿ ಊಟ ಮಾಡಿ ಮನೆಗೆ ತೆರಳುತ್ತಾರೆ. ಚರಗಕ್ಕೆ ಕೆಲವರು ಸೀಮಂತ ಮಾಡುವುದು ಎಂದು ಕರೆಯುವರು. ರೈತನ ಬಂಧು ಬಳಗ ಎಲ್ಲರೂ ಚರಗದ ಆಚರಣೆಯಲ್ಲಿ ಪಾಲ್ಗೊಂಡು ಹೊಲದಲ್ಲಿ ಎಲ್ಲರೂ ಸಹಭೋಜನ ಮಾಡಿ ಸಂಭ್ರಮಿಸುತ್ತಾರೆ.

## ಜನಪದರ ಹಾಡು 
ಚರಗ ಸಂಭ್ರಮಾಚರಣೆಯಲ್ಲಿ ಜನಪದರು ಈ ರೀತಿಯ ಹಾಡುಗಳನ್ನು ಸೊಗಸಾಗಿ ಹಾಡುತ್ತಾರೆ.

"ಎಳ್ಳ ಅಮವಾಸ್ಯೆ ಬಂದಿತೆವ್ವ

ಹೊಲಕ ಹೋಗುದಕ ಮತ್ತು

ಚರಗ ಚೆಲ್ಲುದಕ ಮುತ್ತೈದೆರೆಲ್ಲಾರು

ಕೂಡುದಕ ಮತ್ತು ಭೂಮಿತಾಯಿ ಪೂಜೆ ಮಾಡುದಕ

ಎಳ್ಳ ಅಮಾಸಿಗೇ ಎಣಿಗಡುಬು

ಕರಿದೇವ ಎಣಗಾಯೀ

ಎಳ್ಳಚ್ಚಿದ ರೊಟ್ಟಿ ತುಂಬೇವ ಕೆರಸ್ಯಾಗ

ಏರಿ ಹೊಲಕ ಎಲ್ಲರೂ ಚರಗ ಚೆಲ್ಲೇವ"

ಅಲ್ಲದೆ ಹೆಂಗಳೆಯರು ಪ್ರಾರ್ಥಿಸುತ್ತ ಈ ರೀತಿ ಆಶಿಸುತ್ತಾರೆ.

"ಹೊಲದಾನ ಕಾಳಮ್ಮ ಹೊರಗ ಹೋಗಲಿ ಬ್ಯಾಡ

ಸೀರಿ ತಂದೀನಿ ಉಡಲಾಕ| ನಾ ನಿನಗ

ದಂಡಿ ತಂದೀನಿ ಉಡಲಾಕ | ನಾ ನಿನಗ

ದಂಡಿ ತಂದೀನಿ ಮುಡಿಲಾಕ

ಹಸಿರುಟ್ಟ ಭೂತಾಯಿ

ಕೆಸರಲ್ಲೇ ಇರುವೋಳೆ

ಕಪ್ಪು ಮಣ್ಣಲ್ಲಿ ಕಾಣೋಳೆ

ಕಪ್ಪು ಮಣ್ಣಲ್ಲಿ ಕಾಣೋಳೆ  ಭೂತಾಯಿ

ಸಾಲ ಹ್ಯಾಳೋ ಸಾವಿರ ಮಕ್ಕಳನ

## ಉಲ್ಲೇಖಗಳು 
೧. ಹೈದರಾಬಾದ್ ಕರ್ನಾಟಕದ ಕೃಷಿ ಆಚರಣೆಗಳು, ಡಾ. ತಾರಿಹಳ್ಳಿ ಹನುಮಂತಪ್ಪ, ಪ್ರಸರಾಂಗ ಕನ್ನಡ ವಿಶ್ವವಿದ್ಯಾಲಯ, ಹಂಪಿ.

ವರ್ಗ:ಕೃಷಿ
ಆ್ಯಂಡ್ರ್ಯೂ ಟೈ

thumb|೨೦೧೮ರಲ್ಲಿ ಆ್ಯಂಡ್ರ್ಯೂ ಟೈ
**ಆ್ಯಂಡ್ರ್ಯೂ ಜೇಮ್ಸ್ ಟೈ**, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ಮಧ್ಯಮ ವೇಗದ ಬೌಲರ್ ಹಾಗೂ ಕೆಳ ಕ್ರಮಾಂಕದ ಬಲಗೈ ಬ್ಯಾಟ್ಸ್ಮನ್. ದೇಶೀಯ ಕ್ರಿಕೆಟ್ನಲ್ಲಿ ಪರ್ತ್ ಸ್ಕೊಚೆರ್ಸ್ ಹಾಗೂ ವೆಸ್ಟರ್ನ್ ಆಸ್ಟ್ರೇಲಿಯಾ ತಂಡಗಳಿಗೆ ಆಡುತ್ತಾರೆ. ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ಕಿಂಗ್ಸ್ ೧೧ ಪಂಜಾಬ್ ತಂಡಕ್ಕೆ ಆಡುತ್ತಾರೆ.

## ಆರಂಭಿಕ ಜೀವನ 
ಟೈ ಡಿಸೆಂಬರ್ ೧೨, ೧೯೮೬ರಲ್ಲಿ ಆಸ್ಟ್ರೇಲಿಯಾದ ಪರ್ತ್ನಲ್ಲಿ ಜನಿಸಿದರು. ಗ್ರೇಡ್ ಮಟ್ಟದ ಕ್ರಿಕೆಟ್ ಸರಣಿಯಲ್ಲಿ 
ಸಕಾರ್ಬೋರೋ ತಂಡದ ಪರವಾಗಿ ಆಡುತ್ತಾರೆ. ಪ್ರಥಮ ದರ್ಜೆ ಕ್ರಿಕೆಟ್ ಆಡುವ ಮುನ್ನವೇ ಇವರು ಸೋಮರ್ಸೆಟ್ ಪರವಾಗಿ ಆಡುತಿದ್ದರು. ೨೦೧೩-೧೪ರ ಬಿಗ್ ಬ್ಯಾಷ್ ಸರಣಿಯಲ್ಲಿ ಸಿಡ್ನಿ ಥಂಡರ್ಸ್ ತಂಡದಿಂದ ಪದಾರ್ಪಣೆ ಮಾಡಿದರು. ನಂತರ ಪರ್ತ್ ಸ್ಕೊಚೆರ್ಸ್ ತಂಡಕ್ಕೆ ಸೇರ್ಪಡೆಗೊಂಡರು

## ವೃತ್ತಿ ಜೀವನ 
ಟೈ ನವಂಬರ್ ೧೬, ೨೦೧೪ರಲ್ಲಿ ಹೋಬರ್ಟ್ ನಲ್ಲಿ ವೆಸ್ಟರ್ನ್ ಆಸ್ಟ್ರೇಲಿಯಾ ಹಾಗೂ ಟ್ಯಾಸ್ಮೆನಿಯ ವಿರುಧ್ಧ ನಡೆದ ಪಂದ್ಯದ ಮೂಲಕ ಇವರು ಪ್ರಥಮ ದರ್ಜೆ ಕ್ರಿಕೆಟಿಗೆ ಪಾದಾರ್ಪನೆ ಮಾಡಿದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಟೈ ರವರು ಜನವರಿ ೨೯, ೨೦೧೬ ರಂದು ಮೆಲ್ಬೋರ್ನ್ ನಲ್ಲಿ ಭಾರತದ ವಿರುಧ್ಧ ನಡೆದ ಎರಡನೇ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಜನವರಿ ೧೪, ೨೦೧೮ ರಂದು ಮೆಲ್ಬೋರ್ನ್ ನಲ್ಲಿ ಇಂಗ್ಲೆಂಡ್ ತಂಡದ ವಿರುಧ್ಧ ನಡೆದ ಮೊದಲನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೦೭** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೨೬** ಪಂದ್ಯಗಳು

### ವಿಕೆಟ್ಗಳು 
#ಏಕದಿನ ಪಂದ್ಯಗಳಲ್ಲಿ: **೧೨**
#ಟಿ-೨೦ ಪಂದ್ಯಗಳಲ್ಲಿ: **೩೭**

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ಚಕ್ರಬಡ್ಡಿ

thumb|300x300px|ವಾಸ್ತವಿಕ ಬಡ್ಡಿದರಗಳು

**ಚಕ್ರಬಡ್ಡಿ**ಯು ಸಾಲ ಅಥವಾ ಠೇವಣಿಯ ಅಸಲಿಗೆ ಬಡ್ಡಿಯ ಸೇರುವಿಕೆ, ಅಥವಾ ಬೇರೆ ರೀತಿಯಲ್ಲಿ ಹೇಳುವುದಾದರೆ ಬಡ್ಡಿಯ ಮೇಲೆ ಬಡ್ಡಿ. ಇದು ಬಡ್ಡಿಯನ್ನು ಸಂದಾಯ ಮಾಡುವ ಬದಲು ಮರುಹೂಡಿಕೆ ಮಾಡುವುದರ ಪರಿಣಾಮವಾಗಿರುತ್ತದೆ. ಹಾಗಾಗಿ ಮುಂದಿನ ಅವಧಿಯಲ್ಲಿ ಬಡ್ಡಿಯನ್ನು ಅಸಲು ಮತ್ತು ಹಿಂದೆ ಸಂಗ್ರಹವಾದ ಬಡ್ಡಿಯ ಕೂಡುಮೊತ್ತದ ಗಳಿಸಲಾಗುತ್ತದೆ. ಹಣಕಾಸು ಮತ್ತು ಅರ್ಥಶಾಸ್ತ್ರದಲ್ಲಿ ಚಕ್ರಬಡ್ಡಿಯು ಸಾಮಾನ್ಯವಾಗಿದೆ..

ಚಕ್ರಬಡ್ಡಿಯು ಸರಳ ಬಡ್ಡಿಯಿಂದ ಭಿನ್ನವಾಗಿದೆ. ಸರಳಬಡ್ಡಿಯಲ್ಲಿ ಹಿಂದೆ ಸಂಗ್ರಹವಾದ ಬಡ್ಡಿಯನ್ನು ಪ್ರಸಕ್ತ ಅವಧಿಯ ಅಸಲಿಗೆ ಸೇರಿಸಲಾಗುವುದಿಲ್ಲ, ಹಾಗಾಗಿ ಹೆಚ್ಚಳವಿರುವುದಿಲ್ಲ. *ಸರಳ ವಾರ್ಷಿಕ ಬಡ್ಡಿದರ* ಎಂದರೆ ಪ್ರತಿ ಅವಧಿಯಲ್ಲಿನ ಬಡ್ಡಿ ಮೊತ್ತವನ್ನು ಒಂದು ವರ್ಷದಲ್ಲಿರುವ ಅವಧಿಗಳ ಸಂಖ್ಯೆಗಳಿಂದ ಗುಣಿಸಿದಾಗ ಬರುವ ಮೊತ್ತ. ಸರಳ ವಾರ್ಷಿಕ ಬಡ್ಡಿದರವನ್ನು ನಾಮಮಾತ್ರದ ಬಡ್ಡಿದರವೆಂದು ಕೂಡ ಕರೆಯಲಾಗುತ್ತದೆ (ಹಣದುಬ್ಬರಕ್ಕೆ ಸರಿಹೊಂದಿಸದ ಬಡ್ಡಿದರವೆಂದು ತಪ್ಪಾಗಿ ತಿಳಿಯಬಾರದು).

## ಬಾಹ್ಯ ಸಂಪರ್ಕಗಳು 
* Compound Daily Interest Calculator

ವರ್ಗ:ಆಂಶಿಕ ಆದಾಯ ಹಂಚಿಕೆ
ದಶಕ

**ದಶಕ** ಎಂದರೆ ೧೦ ವರ್ಷಗಳ ಅವಧಿ. ದಶಕಗಳು ಯಾವುದೇ ಹತ್ತು ವರ್ಷದ ಅವಧಿಯನ್ನು ವರ್ಣಿಸಬಹುದು, ಉದಾಹರಣೆಗೆ ಒಬ್ಬ ವ್ಯಕ್ತಿಯ ಜೀವನದ ಅವಧಿ ಅಥವಾ ಕ್ಯಾಲೆಂಡರ್ ವರ್ಷಗಳ ನಿರ್ದಿಷ್ಟ ಗುಂಪುಗಳನ್ನು ಸೂಚಿಸಬಹುದು.

## ಬಳಕೆ 
ಹತ್ತು ವರ್ಷದ ಯಾವುದೇ ಅವಧಿಯು "ದಶಕ" ಎಂದಾಗುತ್ತದೆ. ಉದಾಹರಣೆಗೆ, "ತನ್ನ ಕೊನೆಯ ದಶಕದಲ್ಲಿ, ಮೊಜ಼ಾರ್ಟ್ ಆ ಕಾಲದಲ್ಲಿ ವಿರಳವಾದ ಪ್ರಮಾಣದಷ್ಟು ಅನ್ಯಾಷ್ಟಕ ಸ್ವರಮೇಳವನ್ನು ಅನ್ವೇಷಿಸಿದನು" ಎಂಬ ವಾಕ್ಯವು ಯಾವ ಕ್ಯಾಲೆಂಡರ್ ವರ್ಷಗಳನ್ನು ಒಳಗೊಳ್ಳಲಾಗಿದೆ ಎಂದು ಸಂಬಂಧಿಸದೇ ಕೇವಲ ವುಲ್ಫ್‌ಗ್ಯಾಂಗ್ ಅಮೆಡಿಯುಸ್ ಮೊಟ್ಜಾರ್ಟ್‌ನ ಕೊನೆಯ ಹತ್ತು ವರ್ಷಗಳನ್ನು ಸೂಚಿಸುತ್ತದೆ. ಜೊತೆಗೆ, ಒಬ್ಬ ವ್ಯಕ್ತಿಯ ಜೀವನದ ಮೊದಲ ದಶಕವು ಅವನ ಜನ್ಮದ ದಿನದಂದು ಆರಂಭವಾಗಿ ಅವನ ೧೦ನೇ ಜನ್ಮದಿನವಿರುವಾಗ ಅವನ ಜೀವನದ ೧೦ನೇ ವರ್ಷದ ಕೊನೆಗೆ ಮುಗಿಯುತ್ತದೆ; ಜೀವನದ ಎರಡನೇ ದಶಕವು ಜೀವನದ ೧೧ನೇ ವರ್ಷದಲ್ಲಿ ಆರಂಭವಾಗಿ ಅವರ ೨೦ನೇ ಜನ್ಮದಿನದಂಉ ಜೀವನದ ೨೦ನೇ ವರ್ಷದ ಅಂತ್ಯದಲ್ಲಿ ಮುಗಿಯುತ್ತದೆ; ಇತ್ಯಾದಿ.

## ಉಲ್ಲೇಖಗಳು
ವರ್ಗ:ಕಾಲದ ಏಕಮಾನಗಳು
ಜ್ಞಾನೇಂದ್ರಿಯ

*ಜ್ಞಾನೇಂದ್ರಿಯಗಳು* ಐದು: **ಕಣ್ಣು, ಕಿವಿ, ನಾಲಗೆ, ಮೂಗು ಮತ್ತು ಚರ್ಮ (ಅಥವಾ ತ್ವಕ್ಕು)**. ಇವು ಇಂದ್ರಿಯ ಗೋಚರವಾಗುವ ರೂಪ, ಶಬ್ದ, ರಸ, ಗಂಧ, ಸ್ಪರ್ಶ ಎಂಬ ಪಂಚತನ್ಮಾತ್ರಯಗಳನ್ನು ತರುವ ಇಂದ್ರಿಯಗಳು, ಬಾಹ್ಯೇಂದ್ರಿಯಗಳು.

ಬಾಹ್ಯಜಗತ್ತಿನ ಮಾಹಿತಿಯನ್ನು ಮಿದುಳಿಗೆ ಸಾಗಿಸುವ ಕಾರ್ಯ ಜ್ಞಾನೇಂದ್ರಿಯಗಳದ್ದು. ದುರದೃಷ್ಟವಶಾತ್ ಇವುಗಳಿಗೂ ಇತಿಮಿತಿಗಳಿವೆ. ಕೆಲವು ಸಂದರ್ಭಗಳಲ್ಲಿ ಇವು ಒದಗಿಸುವ ಮಾಹಿತಿಯನ್ನು ಮಿದುಳು ತಪ್ಪಾಗಿ ಅರ್ಥೈಸುವ ಸಾಧ್ಯತೆಯೂ ಇದೆ. ಇವಕ್ಕೆ ಲಭ್ಯವಿರುವ ಸರಳ ಉದಾಹರಣೆಗಳು ದೃಷ್ಟಿಭ್ರಮೆಗಳು (ಆಪ್ಟಿಕಲ್ ಇಲ್ಯೂಷನ್ಸ್).

ಪಂಚಭೂತಗಳು ವಿಷ್ಣುವಿನಿಂದ ಜನಿಸಿದವು  ಎಂದು ಪುರಾಣಗಳು ಹೇಳುತ್ತವೆ. ಹಿಂದೊಮ್ಮೆ, ವಿಷ್ಣು, ಶಿವನನ್ನು ಕುರಿತು  ತಪಸನ್ನು ಆಚರಿಸುತ್ತಿದ್ದ, ಶಿವನ ಆಶಿರ್ವಾದದಿಂದ ಅನೇಕ  ಪರ್ವತ ಶಿಕರ, ಜರಿ, ನದಿ ತೊರೆಗಳು, ವಿಷ್ಣುವಿನ ದೇಹದಿಂದ  ಜನ್ಮ ತಾಳಿದವು. ನಂತರೆ ವಿಷ್ಣುವಿನ ದೇಹದಿಂದ, ಮೂರು ಗುಣಗಳು, ಪಂಚಭೂತಗಳು, ಕೊನೆಯಲ್ಲಿ ಪಂಚ ಜ್ಞಾನೇಂದ್ರಿಯ ಗಳು ಪ್ರಕಟವಾದವು. ಆತ್ಮನಿಂದ  ಆಕಾಶ, ಆಕಾಶದಿಂದ ವಾಯು, ವಾಯುವಿನಿಂದ ಬೆಂಕಿ, ಬೆಂಕಿಯಿಂದ ನೀರು ಮತ್ತು ಎಲ್ಲ ೪ ಧಾತುಗಳಿಂದ ಭೂಮಿಯಾ ಸೃಷ್ಟಿಯಾಯಿತು. ವೇದಾಂತ ಪುರಾಣಗಳ  ಪ್ರಕಾರ, ಮನಷ್ಯನ ಪಂಚೇಂದ್ರಿಯಗಳು ಪಂಚಭೂತಗಳಿಂದ ಆವಿಷ್ಕರವಾಯಿತು.  ಆಕಾಶದಿಂದ ಕಿವಿ, ವಾಯುವಿನಿಂದ  ಚರ್ಮ, ಅಗ್ನಿಯಿಂದ ಕಣ್ಣು, ನೀರಿನಿಂದ ನಾಲಿಗೆ ಮತ್ತು ಭೂಮಿಯಿಂದ ನಾಸಿಕ ಹೊರಹೊಮ್ಮಿತು.
## ಉಲ್ಲೇಖಗಳು
ವರ್ಗ:ಇಂದ್ರಿಯ ವ್ಯವಸ್ಥೆ
ನಥಾನ್ ಕೌಲ್ಟರ್ ನೈಲ್

**ನಥಾನ್ ಕೌಲ್ಟರ್ ನೈಲ್**, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ವೇಗದ ಬೌಲರ್ ಹಾಗೂ ಕೆಳ ಕ್ರಮಾಂಕದ ಬಲಗೈ ಬ್ಯಾಟ್ಸ್ಮನ್. ದೇಶೀಯ ಕ್ರಿಕೆಟ್ನಲ್ಲಿ ಪರ್ತ್ ಸ್ಕೊಚೆರ್ಸ್ ಹಾಗೂ ವೆಸ್ಟರ್ನ್ ಆಸ್ಟ್ರೇಲಿಯಾ ತಂಡಗಳಿಗೆ ಆಡುತ್ತಾರೆ. ಇಂಡಿಯನ್ ಪ್ರೀಮಿಯರ್ ಲೀಗ್ನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡಕ್ಕೆ ಆಡುತ್ತಾರೆ.

## ಆರಂಭಿಕ ಜೀವನ 
ನಥಾನ್ ರವರು ಅಕ್ತೋಬರ್ ೧೧, ೧೯೮೭ರಲ್ಲಿ ಆಸ್ಟ್ರೇಲಿಯಾದ ವೆಸ್ಟರ್ನ್ ಆಸ್ಟ್ರೇಲಿಯಾದಲ್ಲಿ ಜನಿಸಿದರು. ಇವರು ಕುಟುಂಬದ ಹಿರಿಯ ಮಗ, ಇವರಿಗೆ ಇಬ್ಬರು ಸಹೋದರಿಯರು. ಇವರು ತಮ್ಮ ಶಿಕ್ಷಣವನ್ನು ಅಕ್ವಿನಾಸ್ ಕಾಲೇಜಿನಲ್ಲಿ ಪೂರ್ಣಗೊಳಿಸಿದರು. ವೆಸ್ಟರ್ನ್ ಆಸ್ಟ್ರೇಲಿಯಾ ರಾಜ್ಯದ ೧೭ರ ವಯೋಮಿತಿ ಹಾಗೂ ೧೯ರ ವಯೋಮಿತಿ ತಂಡವನ್ನು ಪ್ರತಿನಿಧಿಸಿದ್ದಾರೆ.

## ವೃತ್ತಿ ಜೀವನ 
ಫೆಬ್ರವರಿ ೧೯, ೨೦೧೦ರಲ್ಲಿ ಪರ್ತ್ನಲ್ಲಿ ವೆಸ್ಟರ್ನ್ ಆಸ್ಟ್ರೇಲಿಯಾ ಹಾಗೂ ತಸ್ಮೆನಿಯ ವಿರುಧ್ಧ ನಡೆದ ಪಂದ್ಯದ ಮೂಲಕ ಇವರು ಪ್ರಥಮ ದರ್ಜೆ ಕ್ರಿಕೆಟಿಗೆ ಪಾದಾರ್ಪನೆ ಮಾಡಿದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಫೆಬ್ರವರಿ ೧೩, ೨೦೧೩ ರಂದು ಬ್ರಿಸ್ಬೇನ್ ನಲ್ಲಿ ವೆಸ್ಟ್ ಇಂಡೀಸ್ ವಿರುಧ್ಧ ನಡೆದ ಏಕೈಕ ಟಿ-೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಸೆಪ್ಟೆಂಬರ್ ೧೪, ೨೦೧೩ ರಂದು ಕಾರ್ಡಿಫ್ ನಲ್ಲಿ ಇಂಗ್ಲೆಂಡ್ ವಿರುಧ್ಧ ನಡೆದ ನಾಲ್ಕನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು.

## ಪಂದ್ಯಗಳು 
*ಏಕದಿನ ಕ್ರಿಕೆಟ್ : **೩೨** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೨೮** ಪಂದ್ಯಗಳು

### ಅರ್ಧ ಶತಕಗಳು 
#ಏಕದಿನ ಪಂದ್ಯಗಳಲ್ಲಿ : **೦೧**

### ವಿಕೇಟ್ಗಳು 
#ಏಕದಿನ ಪಂದ್ಯಗಳಲ್ಲಿ: **೫೨**
#ಟಿ-೨೦ ಪಂದ್ಯಗಳಲ್ಲಿ: **೩೪**

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ
ಚಟುವಟಿಕೆ

**ಚಟುವಟಿಕೆ** ಎಂದರೆ ಜೀವನವನ್ನು ಅರ್ಥಪೂರ್ಣವೂ ಉಪಯುಕ್ತವೂ ಆಗುವಂತೆ ಮಾಡಿಕೊಳ್ಳಲು ವಿದ್ಯಾರ್ಥಿಗಳು, ಇತರರು, ಶಾಲೆಯ ಒಳಗೂ ಹೊರಗೂ ಕೈಗೊಳ್ಳುವ ಕಾರ್ಯಕಲಾಪ (ಆ್ಯಕ್ಟಿವಿಟೀಸ್). ಶಾಲೆಗಳಲ್ಲಂತೂ ಇವುಗಳ ಪ್ರಾಮುಖ್ಯ ಹೇಳತೀರದು. ಮನಸ್ಸಿಗೆ ಬಂದುದನ್ನು, ಬುದ್ದಿಗೆ ಹೊಳೆದುದನ್ನು, ಮಾಡಿನೋಡುವ ಕುತೂಹಲ ಮಕ್ಕಳಲ್ಲಿ ಸಹಜವಾಗಿರುತ್ತದೆ. ಹಾಗೆ ಮಾಡಿನೋಡಿದಾಗಲೆ ಅಮೂರ್ತವಾಗಿ ತಾವು ಕಲಿತ ವಿಷಯಗಳು ಅವರ ಅನುಭವಕ್ಕೆ ಸೇರಿಹೋಗಿ ಅವರವಾಗುತ್ತವೆ. ಓದುವ ಮಕ್ಕಳಿಗೆ ಒಂದಿಲ್ಲೊಂದು ಬಗೆಯ ಚಟುವಟಿಕೆಯನ್ನು ಒದಗಿಸುವ ಪರಿಹಾರ ಬಹಳ ಹಿಂದಿನಿಂದಲೂ ನಡೆದು ಬರುತ್ತಿದೆ. ಆದರೆ ಚಟುವಟಿಕೆಗಳನ್ನೇ ಬೋಧನಮಾರ್ಗವಾಗಿ ಬಳಸಲು ಪ್ರಾರಂಭಿಸಿದುದು ಈಚೆಗೆ. ಅಂಥ ಶಾಲೆಗಳನ್ನು ಚಟುವಟಿಕೆ ಶಾಲೆಗಳೆಂದೇ ಕರೆಯುತ್ತಾರೆ.

## ಪಠ್ಯ ಚಟುವಟಿಕೆಗಳು
ಅಭ್ಯಾಸ ಪತ್ರಿಕೆಯಂತೆ ಆಯಾ ವಿಷಯಗಳ ಪಾಠ ಕಲಿಸಲು ಬೇಕಾಗುವ ಚಟುವಟಿಕೆಗಳನ್ನು ಪಠ್ಯಚಟುವಟಿಕೆಗಳೆಂದು ಕರೆಯಲಾಗುತ್ತದೆ. ಗಣಿತ, ಭಾಷೆ, ಸಮಾಜವಿಜ್ಞಾನ, ಶಾಸ್ತ್ರೀಯ ವಿಷಯ, ಚಿತ್ರಕಲೆ, ಇತಿಹಾಸ, ಭೂಗೋಳ ಮುಂತಾದ ವಿಷಯಗಳ ಪಾಠಗಳು ಒಂದಲ್ಲೊಂದು ಹೊಂದಿಕೆಯ ಪೂರ್ವಯೋಜಿತ ಚಟುವಟಿಕೆಯ ಮುಖಾಂತರ ನಡೆಯಬಹುದು. ರೇಖಾಗಣಿತ ಅಥವಾ ಕ್ಷೇತ್ರಫಲ ಲೆಕ್ಕದಲ್ಲಿ ಆಯತದ ಕಲ್ಪನೆಗಾಗಿ ತರಗತಿಯ ವಿದ್ಯಾರ್ಥಿಗಳು ತಮ್ಮ ಕೋಣೆಯಲ್ಲಿ ನಿರೀಕ್ಷಣೆ ಮಾಡುತ್ತ ಉಪಕರಣಗಳನ್ನು ಉಪಯೋಗಿಸುತ್ತ ಅದರ ಉದ್ದ, ಅಗಲಗಳನ್ನು ಅಳೆದು ನೋಡುವ ಚಟುವಟಿಕೆಯಲ್ಲಿ ತೊಡಗಬಹುದು. ಭೂಗೋಳ, ವಿಜ್ಞಾನ, ಭೂಮಿತಿ ವಿಷಯಗಳನ್ನು ಅರಿಯಲು ಶಾಲೆಯ ತೋಟ, ಸುತ್ತಲಿನ ಉದ್ಯಾನವನಗಳೇ ಚಟುವಟಿಕೆಗಳ ಕ್ಷೇತ್ರಗಳಾಗಿರುತ್ತವೆ. ಪಾಠಕ್ಕಿಂತ ಆ ಪಾಠ ನಡೆಯಿಸುವ ಚಟುವಟಿಕೆಯ ವಿಧಾನವೇ ಹೆಚ್ಚಿನದು. ಕೈಕೆಲಸ, ಹೊಲಿಗೆ, ಸಸ್ಯವಿಜ್ಞಾನ ಮುಂತಾದ ವಿಷಯಗಳಲ್ಲಂತೂ ಚಟುವಟಿಕೆಯ ಮುಖಾಂತರವೇ ಸಾಗಬೇಕು. ವಿಜ್ಞಾನ ಬೋಧನೆಯಲ್ಲಂತೂ ಚಟುವಟಿಕೆಯ ಮುಖಾಂತರವೇ ಸಾಗಬೇಕು. ವಿಜ್ಞಾನ ಭೋಧನೆಯಲ್ಲಂತೂ ಪ್ರಯೋಗ ಶಾಲೆಗಳಲ್ಲಿ, ಶಾಲೆಯ ಹೊರಗಡೆಗಳಲ್ಲಿ ನಡೆಸುವ ಅನೇಕಾನೇಕ ಪ್ರಯೋಗಗಳೇ ಸಮರ್ಪಕ ಚಟುವಟಿಕೆಗಳಾಗುತ್ತದೆ.

## ಸಹಪಠ್ಯಚಟುವಟಿಕೆಗಳು ಮತ್ತು ಪಠ್ಯೇತರ ಚಟುವಟಿಕೆಗಳು
ನವಶಿಕ್ಷಣ ಮಾಲಿಕೆಯಲ್ಲಿ ಅಭ್ಯಾಸ ಕೊಟ್ಟ ಅಭ್ಯಾಸ ಪ್ರಕ್ರಿಯೆಯಂತೆ ಕೆಲ ವಿಷಯಗಳನ್ನು ಕಡ್ಡಾಯವಾಗಿ ಪಠ್ಯವಿಷಯಗಳೆಂತಲೇ ಅಭ್ಯಾಸ ಮಾಡಬೇಕಾಗುತ್ತದೆ. ಶಿಕ್ಷಣ ಪರಿಪೂರ್ಣ ಜೀವನಕ್ಕೆ ಹೊಂದುವಂತಾಗಲು ಆ ವಿಷಯಗಳನ್ನು ಅರಿಯಲು ಶಾಲೆಯ ಹೊರಗೆ ಹೋಗಬೇಕಾಗುತ್ತದಲ್ಲದೆ ಹಾಗೆ ಮಾಡುವುದು ಹೊಸ ಶೈಕ್ಷಣಿಕ ದೃಪ್ಟಿಯಿಂದ ಅತಿ ಅವಶ್ಯ. ಪ್ರವಾಸದಿಂದ ಬರುವ ಅನುಭವವೂ ಜ್ಞಾನವೂ ಯಥೇಚ್ಛ. ಶಾಲೆಯೊಳಗಿನ ಶಿಕ್ಷಣಕ್ಕೆ ಇದು ಪೂರಕವಾಗುತ್ತದೆ. ನಾಡಿನ ಹಾಗೂ ಜನಾಂಗದ ಇತಿಹಾಸ ಪರಂಪರೆ ಮತ್ತು ಸಂಸ್ಕøತಿಯನ್ನು ತಿಳಿದುಕ್ಕೊಳ್ಳಲು ರಾಷ್ಟ್ರೀಯ ದಿನಾಚರಣೆ, ಮಹಾಪುರುಷರ ಜಯಂತಿ, ಭಾಷಣ, ಮನೋರಂಜನೆ ಕಾರ್ಯಕ್ರಮ ಮುಂತಾದ ಚಟುವಟಿಕೆಗಳು ನೆರವಾಗುತ್ತವೆ. ಪ್ರವಾಸ, ವಸ್ತುಸಂಗ್ರಹಾಲಯ ದರ್ಶನ ಇಂಥ ಕಾರ್ಯಕ್ರಮಗಳೂ ಅಗತ್ಯವಾಗುತ್ತವೆ. ಮಾಡುತ್ತ ಕಲಿ; ಕಲಿಯುತ್ತ ಮಾಡು ಎಂಬ ಶಿಕ್ಷಣದ ಹೊಸ ತತ್ವವನ್ನು ಕಾರ್ಯಾಗತ ಮಾಡಲು ವಿದ್ಯಾರ್ಥಿ ಸಂಘ, ವಿದ್ಯಾರ್ಥಿ ಸಧನ, ಮಂತ್ರಿ ಮಂಡಲ, ಚರ್ಚಾಕೂಟ, ಸೇವಾ ಸಂಘ, ಭಾಷಣ ಮಂಡಲ, ಸಹಕಾರ ಸಂಘ, ಸಹಕಾರ ಅಂಗಡಿ, ಬಾಲಚಮೂ ಚಟುವಟಿಕೆ ಮುಂತಾದ ವಿದ್ಯಾರ್ಥಿ ಸಂಸ್ಥೆಗಳು ನೆರವಾಗುತ್ತಿವೆ. ಇಂಥ ಸಂಸ್ಥೆಗಳ ಆಡಳಿತವನ್ನು ವಿದ್ಯಾರ್ಥಿಗಳೇ ತಮ್ಮ ತಮ್ಮೊಳಗೆ ವಹಿಸಿಕೊಂಡು ಸಾಗಿಸುತ್ತಾರೆ. ಇಂಥ ಚಟುವಟಿಕೆಗಳಲ್ಲಿ ಭಾಗವಹಿಸುವುದರಿಂದ ವಿದ್ಯಾರ್ಥಿಯ ಕೈ, ಮೈ, ಮನಸ್ಸು ಪಳಗುತ್ತವೆ. ವ್ಯಕ್ತಿತ್ವದ ಓರೆ ಕೋರೆಗಳು ನೇರವಾಗುತ್ತವೆ. ಸಹಬಾಳ್ವೆಯ ಮರ್ಮ ತಿಳಿಯುತ್ತದೆ.

ಶಿಶುವಿಹಾರ ಮತ್ತು ಪ್ರಾಥವಿಕ ಶಾಲೆಗಳಲ್ಲಿ ಚಟುವಟಿಕೆಗಳು ಬಹುಮಟ್ಟಿಗೆ ಮಕ್ಕಳ ಆಸಕ್ತಿಯ ಆಟಗಳ ರೂಪದಲ್ಲಿದ್ದರೆ ಮೇಲ್ದರ್ಜೆಯ ಶಿಕ್ಷಣ ಸಂಸ್ಥೆಗಳಲ್ಲಿ ಅವು ಉದ್ದೇಶಪೂರ್ವಕವೆನಿಸುವ ಕಾರ್ಯಕ್ರಮಗಳ ರೂಪವನ್ನು ತಾಳುತ್ತವೆ; ನಾಟಕ, ನೃತ್ಯ, ಲೇಖನ, ಚರ್ಚೆ, ವಿಚಾರಗೋಷ್ಠಿ, ಪ್ರಕಟನೆ, ಸಂಶೋಧನೆ―ಇವೆಲ್ಲ ಅಂಥ ಚಟುವಟಿಕೆಗಳಲ್ಲಿ ಹಲವು.

ಒಟ್ಟಿನಲ್ಲಿ ಎಲ್ಲ ಹಂತದ ಶಿಕ್ಷಣ ಸಂಸ್ಥೆಗಳಲ್ಲೂ ಒಂದಲ್ಲ ಒಂದು ರೀತಿಯ ಚಟುವಟಿಕೆಯನ್ನು ಅಳವಡಿಸಲು ಅವಕಾಶವಿದೆ. ಇಂದು ಶಿಕ್ಷಣಕ್ಕೆ ಅಂಟಿಕೊಂಡು ಬಂದಿರುವ ಬರೀ ಪುಸ್ತಕದ ಕಲಿವು ಎಂಬ ಅಪಖ್ಯಾತಿಯನ್ನು ಹೋಗಲಾಡಿಸಲು ನಮ್ಮ ಶಿಕ್ಷಣ ಸಂಸ್ಥೆಗಳು ಎಲ್ಲ ವಿಷಯಗಳಲ್ಲೂ ಎಲ್ಲ ಮಟ್ಟದಲ್ಲೂ ಸೂಕ್ತ ರೀತಿಯ ಹಾಗೂ ಫಲದಾಯಕವೆನ್ನಬಹುದಾದ ಚಟುವಟಿಕೆಗಳನ್ನು ಅಳವಡಿಸಿಕೊಳ್ಳುವುದು ಅಗತ್ಯ.

## ಉಲ್ಲೇಖಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪೀಟರ್ ಸಿಡೆಲ್

thumb|ಪೀಟರ್ ಸಿಡೆಲ್
**ಪೀಟರ್ ಸಿಡೆಲ್**, ಓರ್ವ ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರ. ಆಸ್ಟ್ರೇಲಿಯಾದ ಬಲಗೈ ಮಧ್ಯಮ ವೇಗದ ಬೌಲರ್ ಹಾಗೂ ಕೆಳ ಕ್ರಮಾಂಕದ ಬಲಗೈ ಬ್ಯಾಟ್ಸ್ಮನ್. ದೇಶೀಯ ಕ್ರಿಕೆಟ್ನಲ್ಲಿ ಮೆಲ್ಬೋರ್ನ್ ಸ್ಟಾರ್ಸ್ ಹಾಗೂ ವಿಕ್ಟೋರಿಯಾ ತಂಡಗಳಿಗೆ ಆಡುತ್ತಾರೆ.

## ಆರಂಭಿಕ ಜೀವನ 
ಸಿಡೆಲ್ ರವರು ನವಂಬರ್ ೨೫, ೧೯೮೪ರಲ್ಲಿ ಆಸ್ಟ್ರೇಲಿಯಾದ ವಿಕ್ಟೋರಿಯಾದಲ್ಲಿ ಜನಿಸಿದರು. ಇವರು ಬೆಳೆದಿದ್ದು ಹತ್ರದ ಗಿಪ್ಸ್ಲ್ಯಾಂಡ್ನಲ್ಲಿ. ಇವರು ಮೂಲತಃ ತಂದೆಯ ವೃತ್ತಿಯಾದ ಮರ ಕಡಿಯುವುದನ್ನೇ ಅಭ್ಯಾಸ ಮಾಡಿದ್ದರು. ಆದರೆ ಕ್ರೀಡೆಯಲ್ಲಿ ಆಸಕ್ತಿ ಇದ್ದ ಕಾರಣ, ತಮ್ಮ ಹದಿನಾಲ್ಕನೇ ವಯಸ್ಸಿನಲ್ಲಿ ಇವರು ಕ್ರಿಕೆಟ್ ಆಡಲು ಪ್ರಾರಂಭಿಸಿದರು. ೧೭ರ ವಯೋಮಿತಿ ತಂಡದಲ್ಲಿ ಇವರು ಕೇವಲ ೫೪ ರನ್ ನೀಡಿ ೧೧ ವಿಕೆಟ್ ಪಡೆಯುವ ಮೂಲಕ ವಿಕ್ಟೋರಿಯಾ ರಾಜ್ಯದ ಕ್ರಿಕೆಟ್ ಬಾಲಿಂಗ್ ನ ಹೊಸ ದಾಖಲೆ ಸೃಷ್ಟಿಸಿದರು.

## ವೃತ್ತಿ ಜೀವನ 
ಸಿಡೆಲ್ ನವಂಬರ್ ೧೧, ೨೦೦೫ರಲ್ಲಿ ಮೆಲ್ಬೋರ್ನ್ ನಲ್ಲಿ ವಿಕ್ಟೋರಿಯಾ ಹಾಗೂ ವೆಸ್ಟ್ ಇಂಡಿಯನ್ಸ್ ವಿರುಧ್ಧ ನಡೆದ ಪಂದ್ಯದ ಮೂಲಕ ಇವರು ಪ್ರಥಮ ದರ್ಜೆ ಕ್ರಿಕೆಟಿಗೆ ಪಾದಾರ್ಪನೆ ಮಾಡಿದರು.

### ಅಂತರರಾಷ್ಟ್ರೀಯ ಕ್ರಿಕೆಟ್ 
ಸಸಿಡೆಲ್ ರವರು ಅಕ್ತೋಬರ್ ೧೭, ೨೦೦೮ ರಂದು ಮೊಹಾಲಿಯಲ್ಲಿ ಭಾರತದ ವಿರುಧ್ಧ ನಡೆದ ೨ನೇ ಟೆಸ್ಟ್ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಫೆಬ್ರವರಿ ೧೩, ೨೦೦೯ ರಂದು ಬ್ರಿಸ್ಬೇನ್ ನಲ್ಲಿ ನ್ಯೂ ಜೀಲ್ಯಾಂಡ್ ವಿರುಧ್ಧ ನಡೆದ ಐದನೇ ಏಕದಿನ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಏಕದಿನ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು. ಫೆಬ್ರವರಿ ೧೫, ೨೦೦೯ ರಂದು ಸಿಡ್ನಿಯಲ್ಲಿ ನ್ಯೂ ಜೀಲ್ಯಾಂಡ್ ವಿರುಧ್ಧ ನಡೆದ ಏಕೈಕ ಟಿ೨೦ ಪಂದ್ಯದ ಮೂಲಕ ಇವರು ಅಂತರರಾಷ್ಟ್ರೀಯ ಟಿ೨೦ ಕ್ರಿಕೆಟ್ ಜಗತ್ತಿಗೆ ಪಾದಾರ್ಪನೆ ಮಾಡಿದರು

## ಪಂದ್ಯಗಳು 
*ಟೆಸ್ಟ್ ಕ್ರಿಕೆಟ್ : **೪೧** ಪಂದ್ಯಗಳು
*ಏಕದಿನ ಕ್ರಿಕೆಟ್ : **೪೧** ಪಂದ್ಯಗಳು
*ಟಿ-೨೦ ಕ್ರಿಕೆಟ್ : **೧೯** ಪಂದ್ಯಗಳು

### ಅರ್ಧ ಶತಕಗಳು 
#ಟೆಸ್ಟ್ ಪಂದ್ಯಗಳಲ್ಲಿ : **೦೨**

### ವಿಕೆಟ್ಗಳು 
#ಟೆಸ್ಟ್ ಪಂದ್ಯಗಳಲ್ಲಿ: **೨೨೧**
#ಏಕದಿನ ಪಂದ್ಯಗಳಲ್ಲಿ: **೧೭**
#ಟಿ-೨೦ ಪಂದ್ಯಗಳಲ್ಲಿ: **೦೩**

## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್ ಆಟಗಾರ